Beta 23. marta 2018. 13:10\nFrancuska kompanija Vansi erports (Vinci Airports) koja će upravljati beogradskim aerodromom „Nikola Tesla“ sledećih 25 godina, verovatno će nacionalnom avioprevozniku Er Srbiji odobriti odredjene povlastice prilikom plaćanja takse, ocenili su danas ekonomisti za Betu.\nVansi erports potpisao je juče ugovor sa predstavnicima Vlade Srbije o uzimanju beogradskog aerodroma „Nikola Tesla“ u koncesiju na 25 godina, uz jednokratnu naknadu od 501 milion evra, investicije od 732 miliona evra i godišnju taksu od 4,4 miliona evra do 15 miliona evra.\nProfesor Ekonomskog fakulteta u Beogradu Ljubodrag Savić rekao je da „nije poznato na koji način država pomaže Er Srbiju, ali se stiče utisak da je pomaže“, a u javnosti se spekuliše da ta aviokompanija ne plaća takse aerodromu „Nikola Tesla“ koji je u državnom vlasništvu.\n„Ako je tačno da 46 odsto prometa na aerodromu ‘Nikola Tesla’ obavlja Er Srbija logično je očekivati da će ta kompanija dobiti neke povlastice, i drugačiji tretman u odnosu na kompanije koje sporadično koriste usluge tog aerodroma“, rekao je Savić.\nTo nije, kako je rekao, neuobičajeno ni u svetu i tržišnoj privredi, ali “ koncesionar sigurno neće pokrivati gubitke Er Srbije“.\nNa pitanje da li očekuje da ugovor o koncesiji aerodroma bude dostupan javnosti Savić je rekao da „ne veruje, imajući u vidu iskustva koje gradjani imaju sa ugovorom države sa Fijatom, ugovorom izmedju Jata i Etihada i ugovorom države sa kompanijom Igl Hils u vlasništvu Muhameda al Abara o izgradnji Beograda na vodi“.\n„Možda će se objaviti neki opšti ugovor o koncesiji, slično kao za Beograd na vodi, a najvažniji su u stvari detalji koji se kriju u aneksima“, rekao je Savić.\nDodao je da se ugovor za projekat Beograd na vodi „svodi na opštu priču, ali se ostavlja mogućnost za anekse kojima će se dopuniti, a aneksi po pravilu u svim ugovorima budu na štetu Srbije“.\nOn je rekao da ne veruje da predstavnici Vlade prilikom pravljenja važnih ugovora „uvek imaju poslednju nameru, ali za razliku od stranaca pristaju na mnogo nepreciznosti i neozbiljno shvataju taj posao“.\n„Oni koji u ime Vlade prave ugovore ne štite dovoljno opšti društveni interes i svesno ostavljaju prostor za kasnija dogovaranja“, rekao je Savić.\nDržavni službenici će, prema njegovim rečima, radije platiti kaznu za neobjavljivanje ugovora, nego što će ga učiniti javnim, jer je ne plaćaju iz svog džepa, nego novcem gradjana.\nEkonomski konsultant Dragovan Milićević rekao je za Betu da je moguće da će „Vansi“ odredjeno vreme davati povlastice Er Srbji.\n„Er Srbija bez državne pomoći ne bi mogla da opstane i moguće je da je dogovoreno da Vansi odredjeno vreme povoljnije tretira tu nacionalnu aviokompaniju prilikom plaćanja aerodromskih usluga“, rekao je Milićević.


- Verujem da će tako i biti – rekao je Dodik novinarima u Šipovu osvrćući se na činjenicu da je Tužilaštvo BiH podiglo optužnicu protiv direktora Obaveštajno-bezbednosne agencije BiH Osmana Mehmedagića Osmice i zaposlenog u toj agenciji Muhameda Pekića.\n– Mnogo je spekulacija oko toga i to treba da bude završeno na način da sve bude u skladu sa zakonom. U tom pogledu mislim da postoje obaveze u Savetu ministara da se prema svakom službeniku i imenovanom licu u organima BiH moraju preduzeti određene mere ukoliko se protiv njega podigne optužnica – poručio je Dodik.\nTužilaštvo BiH podiglo je optužnicu protiv Mehmedagića (58) i Pekića, koji je rukovodilac Odseka za sajber bezbednost OBA BiH zbog zloupotrebe položaja ili ovlaštenja.\n- Optužnica ih tereti da su tokom avgusta zloupotrebili službeni položaj ili ovlaštenja, kao i resurse i kapacitete OBA BiH u svrhe privatnih i ličnih interesa, da bi došli do informacija i fotografija o pošiljaocu anonimne krivične prijave protiv direktora OBA - saopšteno je iz Tužilaštva BiH.\nBONUS VIDEO: Hapšenje osumnjičenih za ubistvo na Banjici\nHapšenje osumnjičenih za ubistvo na Banjici\n"NIJE SE ODUSTALO, ALI JE KORONA MNOGO TOGA USPORILA" Dodik o izgradnji auto-puta koji treba da poveže Srbiju sa Sarajevom\nDesetine radnika IZAŠLO NA ULICU: Protestovali radnici Željezare Zenica, sutra će bolnice\nRadnici Željezare Zenica održali su danas mirne proteste ispred hotela "Internacional" i zgrade direkcije, a Nezavisni strukovni sindikat radnika zaposlenih u zdravstvu Kantonalne bolnice Zenica najavio je za sutra štrajk upozorenja.\nSTRANCI ZBUNJENI NA GRANICI Za ulazak u BiH treba im negativan test, ali nigde NE PIŠE KAKAV\nSavet ministara BiH dozvolio je državljanima zemalja iz Evropske unije da od 16. jula ulaze u Bosnu i Hercegovinu uz uslov da prikažu potvrdu o negativnom testu na novi korona virus. Međutim, Savet ministara nije precizirao koji test je potreban, odnosno da li se priznaje PCR test ili je dovoljna potvrda o negativnom brzom testu.


Nove fotografije novog Golf 8 modela - AutoExclusive - Auto vesti, Novi, Luksuzni, Polovni automobili...\nVW kompanija otkrila je da će Golf 8 početi u septembru sa prozivodnjom i da ćemo već u oktobru dobiti i prvo zvanično predstavljanje, a da će nas prodaja prvih modela sačekati u februaru 2020. godine. To znači da nas samo još malo vremena deli od nove „osmice“ koju smo toliko dugo čekali.\nPopularni auto portal „carscoops“ uspeo je da snimi Golfa u novoj akciji i da obezbedi fotografije koje nam omogućavaju da vidimo još bolje kako će ovaj auto izgledati. Imajte u obziru da ovo nije finalni izgled ovog modela i da se još par promena mogu videti na konačnom modelu, ali ove fotografije vam ipak mogu pomoći da shvatite o kakvom autu je reč i koliko će on biti drugačiji od prethodnih modela.\nNovi Golf je deluje dosta šire i agresivnije od prethodnog modela i mnogima se ne sviđa kako on izgleda, ali mi ovoga puta nećemo govoriti o izgledu, već ćemo vam pokazati fotografije, pa sami procenite da li je VW kompanija naprvila dobre izmene ili je pokvarila izgled najomiljenijeg nemačkog auta.\nrđa na automobilu |


PKS: Podsticaji za inovacije, bez praga za reklamne troškove\n► PKS: Podsticaji za inovacije, bez praga za reklamne troškove\nPrivredna komora Srbije (PKS) saopštila je danas da će se privrednicima od početka 2019. umesto samo 10 odsto priznavati sva ulaganja u marketinške aktivnosti, odnosno kompletna izdvajanja za reklame knjižiće se kao trošak u poreskim bilansima.\nPKS je predložila ukidanje dosadašnjeg praga za marketinške troškove, a Ministarstvo finansija je prihvatilo predlog i tu novinu, uz ranije najavljenu promenu načina obračuna poreske amortizacije, unelo u Nacrt zakona o porezu na dobit pravnih lica.\nPredloženim zakonskim izmenama uvažena su i zalaganja PKS za uvođenje podsticaja privredi za inovacije, istraživanje i razvoj.\nTim izmenama će se ulaganja u istraživanje i razvoj priznavati kao rashod u dvostruko većem iznosu od stvarnog troška, a 30 odsto investicija u nova privredna društva, koja će se baviti inovacionom delatnošću, knjižiće se kao poreski kredit.\nOd oporezivanja će biti oslobođeno 80 odsto prihoda ostvarenog korišćenjem intelektualne svojine, piše u saopštenju.\nPrema oceni ministra finansija Siniše Malog te inicijative PKS doprinele su da se u nova zakonska rešenja ugradi glas privrednika, a pripremljeni paket poreskih zakona donese smanjenje opterećenja i poreske podsticaje kompanijama i preduzetnicima.\nPKS je saopštila da su to prvi koraci ka rasterećenju privrede, smanjenju troškova i poboljšanju poreskog ambijenta i da će 2019. biti godina reformi Poreske uprave i sistema oporezivanja u Srbiji.


CENTRALNI REGISTAR HoV - Konkursna dokumentacija\nPočetna strana / Konkursna dokumentacija\n21 - 40 od 102\nIzmene konkursne dokumentacije za JNMV 02/2017 - Usluge održavanja higijene 19.04.2017.\nPitanja i odgovori u vezi sa Konkursnom dokumentacijom za usluge - Usluge održavanja higijene-JNMV 02/2017 19.04.2017.\nKonkursna dokumentacija za javnu nabavku male vrednosti usluga-Usluge odrzavanja higijene za potrebe u Centralnom registru, depou i kliringu hartija od vrednosti-JNMV 02/2017 13.04.2017.\nKonkursna dokumentacija za javnu nabavku male vrednosti dobara-Kancelarijski materijal - JNMV 01/2017 08.03.2017.\nPitanja i odgovori u vezi sa Konkursnom dokumentacijom za usluge - Zdravstvene usluge-JNMV 07/2016 22.09.2016.\nKonkursna dokumentacija za javnu nabavku male vrednosti usluga-Zdravstvene usluge za potrebe zaposlenih u Centralnom registru, depou i kliringu hartija od vrednosti-JNMV 07/2016 15.09.2016.\nIzmene konkursne dokumentacije za JNMV 06/2016 - Usluge osiguranja 23.05.2016.\nPitanja i odgovori u vezi sa Konkursnom dokumentacijom za usluge - Usluge osiguranja-JNMV 06/2016 20.05.2016.\nKonkursna dokumentacija za javnu nabavku male vrednosti usluga-Usluge osiguranja za potrebe Centralnog registra, depoa i kliringa hartija od vrednosti - JNMV 06/2016 17.05.2016.\nKonkursna dokumentacija za javnu nabavku male vrednosti usluga-Usluge obezbedjenja za potrebe Centralnog registra, depoa i kliringa hartija od vrednosti - JNMV 05/2016 10.05.2016.\nKonkursna dokumentacija za javnu nabavku male vrednosti dobara-Zamena baterija na UPS u Centralnom registru, depou i kliringu hartija od vrednosti - JNMV 04/2016 18.04.2016.\nKonkursna dokumentacija za javnu nabavku male vrednosti usluga - Usluge održavanja higijene u Centralnom registru, depou i kliringu hartija od vrednosti - JNMV 03/2016 12.04.2016.\nKonkursna dokumentacija za javnu nabavku male vrednosti dobara-električna energija za potrebe Centralnog registra, depoa i kliringa hartija od vrednosti - JNMV 02/2016 23.03.2016.\nKonkursna dokumentacija za javnu nabavku male vrednosti dobara-kancelarijski materijal po partijama za potrebe Centralnog registra, depoa i kliringa hartija od vrednosti-JNMV 01/2016 07.03.2016.\nPitanja i odgovori u vezi sa Konkursnom dokumentacijom za usluge-Zdravstvene usluge-JNMV 16/2015 21.09.2015.\nPitanja i odgovori u vezi sa Konkursnom dokumentacijom za usluge-Zdravstvene usluge-JNMV 16/2015 18.09.2015.\nPitanja i odgovori u vezi sa Konkursnom dokumentacijom za usluge-Zdravstvene usluge-JNMV 16/2015 17.09.2015.\nKonkursna dokumentacija za javnu nabavku male vrednosti usluga-Zdravstvenih usluga-JNMV 16/2015 14.09.2015.\nPitanja i odgovori u vezi konkursne dokumentacije za usluge obezbeđenja JNMV 15/ 2015 17.07.2015.


10.10.2019. 11:50 > 16:58\nSpecijalna kran dizalica, za čijim kormilom je, kako je "Blic" još juče najavio, bio jedan Vladica, zatim je ukrcala "Pobednika" u manji kamion koji ga je transportovao do Carigradskog druma gde je bio izložen do 15.00 časova. Kako bi ga sačuvali od oštećenja, radnici su ispod figure položili desetine punih, relativno mekanih džakova.\n"Pobednik" na kamionu\nNa Kalemegdanu se okupio veliki broj Beograđana, ali i turista koji su želeli "Pobednika" da vide iz blizine. Figura se nalazila na kamionu, a oko njega su formirana dva prstena: u prvom su radnici, obezbeđenje i novinari, a u drugom zainteresovani građani. Nešto posle 15.00 kamion sa "Pobednikom" je krenuo put Smedereva.\nDočekali ga na zemlji\nGornji grad Beogradske tvrđave od ponoći je bio zatvoren za posetioce, a ispred spomenika "Pobednik" od ranog jutra dovedena je teška mehanizacija, dok su se okolo nalazile desetine radnika koji su učestvovali u delikatnoj akciji skidanja simbola Beograda koja je počela nešto posle 11.00 časova.\nVeliki broj građana na Kalemegdanu\nNa Beogradskoj tvrđavi prisutan je bio i veliki broj novinara, fotoreportera i kamermana koji su želeli da zabeleže istorijski čin i prvo skidanje "Pobednika" posle više od devet decenija.\n"Pobednik" je iznet sa Beogradske tvrđave i prebačen u Smederevo, u atelje vajara Zorana Kuzmanovića koji je zadužen za njegovu detaljnu restauraciju. Prema planu, simbol Beograda bi ponovo na svom mestu trebalo da se nađe za četiri meseca, dakle oko 10. februara ako to vremenski uslovi tada budu dozvolili.\n"Pobednik" između dve kule na Ušću\nŠta je sve prethodilo akciji skidanja "Pobednika" možete detaljno da pročitate OVDE.\nNa Kalemegdanu su opet u toku RADOVI NA "POBEDNIKU", danas biste mogli da ga vidite u NOVOM IZDANJU (VIDEO)


Kada se ovo POSLEDNJI PUT dogodilo u eliti, ZVEZDA je igrala polufinale, pa finale, pa TITULA! Na ovaj PRESEDAN u fudbalu čekalo se skoro pune tri decenije\nOvogodišnja Liga šampiona je posebna po mnogo čemu: prekidu sezone zbog pandemije korona virusa, po krajnje neobičnom nastavaku takmičenja, prvom fajnal-ejtu u elitnom fudbalskom takmičenju, i to u Lisabonu...\nA opet, pamtićemo je i po seči favorita.\nJer, kada sledeći put svi zajedno odlučimo da potcenimo nemačku Bundesligu, a posebno francusku Ligu 1, prethodno ćemo morati dobro da se zamislimo.\nNaime, prvi put od kada postoji Liga šampiona u polufinalu neće biti klubova iz tri fudbalske velesile - Engleske, Španije i Italije!\nIsto tako ćemo i prvi put u istoriji biti u prilici da gledamo dva nemačko-francuska para: Pari Sen Žermen - Lajpcig, odnosno Bajern - Lion.\nZanimljivo, pre toga u elitnom takmičenju Engleza, Španaca i Italijana nije bilo daleke 1991. godine, kada su polufinalu tadašnjeg Kupa šampiona igrali Spartak iz Moskve i Olimpik Marselj, odnosno Bajern i Crvena zvezda. Ali tada se Liga šampiona još zvala Kup evropskih šampiona...\nAko bismo izuzeli Italijane, kako piše Mozzartsport, poslednji put polufinale Lige šampiona bez Engleza i Španaca odigrano je u sezoni 1995/1996. Tada su polufinalne parove činili Ajaks i Panatinaikos, odnosno Juventus i Nant, a na kraju je Stara dama osvojila trofej pobedom nad timom iz Amsterdama posle dramatične penal serije.\nMnogi će smatrati da je za ovakav izgled polufinala zaslužan ovosezonski sistem takmičenja. To je donekle i opravdano, s obzirom da klubovima koji su eliminisani nije omogućen “popravni” u revanšu, ali je sa druge strane sve ovo donelo jednu dodatnu draž elitnom takmičenju.\nLion je definitivno najveće iznenađenje ovogodišnjeg takmičenja. Sastav Rudija Garsije je prethodno eliminisao Juventus u osmini finala, pa je pun samopouzdanja došao na megdan Mančester Sitiju i odigrao još jedan odličan meč.\nBez obzira na ozbiljna ulaganja proteklih godina, veliko iznenađenje predstavlja i Lajpcig, koji je u četvrtfinalu eliminisao Atletiko Madrid.\nBajern i Pari Sen Žermen će biti veliki favoriti u polufinalima, a posebno nemački gigant koji je već viđen kao osvajač trofeja u Lisabonu. Sa druge strane, Parižanima će se davati veća prednost, ali se sastav Julijana Nagelsmana nikako ne sme unapred otpisivani.\nViše je nego jasno da se kvalitet među najkvalitetnijim timovima u “top 5” liga prilično izjednačio, pa je postalo prilično nezahvalno davati prednost klubovima koji stižu iz Primere i Premijer lige, tako da nije isključeno da klubovi iz Nemačke i Francuske uskoro u potpunosti zavladaju evropskim kontinentom.\nVIDEO Nestala zvezda američkog rvanja\nNestala zvezda američkog rvanja\nPrvi put bez Italijana, Engleza i Španaca


Ostali sportovi - Streljaštvo: Pančevačka ekipa druga na finalu Kupa Srbije\nNapisano u kategoriji Ostali sportovi, 26 oktobra, 2021\nProteklog vikendanje u Pančevu održano tradicionalno finale Kupa Srbije, serijskom vazdušnom puškom, u ekipnoj konkurenciji. Nastupilo je sedam ekipa, u sastavu od po jednog pionira, pionirke, juniora, juniorke, seniora i seniorke.\nPobednik finala Kupa Srbije je ekipa SK “Mladost” iz Inđije, a ekipa SD “Pančevo 1813” je druga sa 1.785 krugova. U sastavu pančevačke ekipe nastupili su: pioniri Iva Rakonjac (188) i Ognjen Bunčić (169), juniori Teodora Kondić (374) i Nemanja Đorđević (352), seniori Mirjana Stojanović (343) i Dalibor Pavlović (359).\nOdržano je i revijalno takmičenje trenera vazdušnom puškom. Pobedio je Milan Jarić iz Subotice sa 45, drugi je Dragan Alimpijević iz Inđije sa 43, a treći je Siniša Veljković iz Pančeva sa 42 kruga. Ovim takmičenjem je i konačno završena sezona gađanja za 2021.godinu.


Petak, 27.05.2022 05:52\n20.05.2022 18:01 Ašković\nZa razliku od plej-auta Prve lige Srbije, u plej-ofu vlada znatno veća neizvesnost. Jedino je Mladost GAT obezbedila naslov prvaka, svi ostali pretendenti za plasman u Super ligu veruju da mogu se pridružiti Novosađanima, direktno ili putem baraža. Fudbaleri Mladosti GAT proteklih dana imali su razloga za slavlje, dobili su zasluženi odmor, i moraju se ponovo mobilisati i pokazati pravo...\n02.05.2022 17:54 H.D.Vujanović\nGosti iz Inđije su pretrpeli sva tri poraza u play-offu i umesto direktnog plasmana, sada traže šansu da se makar kroz baraž dočepaju Super lige. Na drugoj strani Žarkovčani su samim plasmanom među osam vodećih timova Prve lige ispunili primarni cilj, a sledeći im je da takmičenje završe na 6. mestu i ponove prošlogodišnji plasman.Prvu priliku na utakmici propustili su gosti u 6. minutu, posle...\n01.05.2022 17:31 Ašković\n29.04.2022 16:07 Ašković\nU Plej-ofu Prve lige Srbije polako se razbistrava situacija na vrhu tabele i uveliko se naziru dva kandidata za naslov i plasman u Super ligu. Ivanjičani se nalaze u uspešnoj seriji pobeda, od kojih treba izdvojiti dva trijumfa u gostima protiv direktnih konkurenata Mladosti GAT i Inđije. Jučerašnja pobeda nad zeleno-belima donela im je deobu prvog mesta i veliki bodovni skok u odnosu na ostale...\n26.04.2022 16:59 Ašković\nPLej-of PLS: Dva derbija u dva dana, Inđija pod pritiskom dočekuje Ivanjičane, mogu li Gatovci "dizelku" da pomere na sporedan kolosek\nNaredna dva dana na programu su utakmice trećeg kolo plej-ofa PLS, koje može doneti rasplet kad je u pitanju vrh tabele. U nizu derbija igraju se još dva u Inđiji i Novom Sadu. Kako reče jedan od trenera, pobeda nad direktin konkurentom donosi duplo, više od tri boda, veliku prednost i kako je do kraja ostalo sve manje utakmica, teško je nadoknaditi propušteno. Vodeća Mladost GAT...\n19.04.2022 17:20 Ašković\nPlej of PLS : Inđija mora da se iskupi u Pančevu, derbi u Novom Sadu dobiće ko bude bio koncentrisan i manje grešio, "Traktoristi" u Klupcima za priključak sa vodećima\nPrvo kolo plej ofa PLS doneo nam je nova uzbuđenja i smenu na čelu tabele. Mladost GAT je izbila u prvi plan zahvaljujući pobedi u Inđiji. Pet klubova je grupisano i imaju iste ambicije, a to je da se domognu Super lige. Drugo kolo bi trebalo da suzi broj kandidata jer su na programu dva derbija koji će dati nagoveštaj ko je bliži zacrtanom cilju. Oba derbija su na programu u četvrtak, a...


Održan sastanak komisije za primenu Posebnog kolektivnog ugovora za komunalce Srbije | UGS Nezavisnost\nDanas (25. septembra) u Ministarstvu građevinarstva, saobraćaja i infrastrukture održan je sastanak komisije za primenu Posebnog kolektivnog ugovora za javna preduzeća u komunalnoj delatnosti na teritoriji RS, kome je prisustvovala izvršna sekretarka GS JSKD NEZAVISNOST. Na sastanku je razmatrano mišljenje Ministarstva finansija, a koje je navedena komisija zatražila od Ministarstva finansija u vezi isplate solidarne pomoći zaposlenima u javnim preduzećima koja obavljaju komunalnu delatnost, a koja je definisana Aneksom I Posebnog kolektivnog ugovora za javna preduzeća u komunalnoj delatnosti na teritoriji RS do 13. aprila 2017.godine.\nKako bi razjasnili određene nedoumice koje se javljaju kako u samim komunalnim preduzećima tako i kod osnivača, lokalne samouprave, mišljenje koje je dostavilo Ministarstvo finansija nalazi se u celosti u priloga ove vesti.\nNažalost , veliki broj zaposlenih nije dobio iznos solidarne pomoći , niti ima naznaka od lokalne samouprave kada bi se to moglo realizovati. Stoga će GS JSKD NEZAVISNOST nastaviti sa aktivnostima kao bi se za što veći broj zaposlenih u komunalnim preduzećima pronašla mogućnost za isplatu solidarne pomoći.


Kako situacija s korona virusom (COVID - 19), ne jenjava, sve su izvjesnije ekonomske posljedice koje će ostaviti na privredu cijelog svijeta, pa tako i Bosne i Hercegovine.\nSvjesni činjenice da će se situacija odraziti i na poslovanje JP"Šumsko - privrednog društva Zeničko - dobojskog kantona", Sindikat preduzeća je uputio apel nadležnim institucijama, osnivaču preduzeća, Vladi Zeničko - dobojskog i Ministarstvu poljoprivrede, vodoprivrede i šumarstva Zeničko - dobojskog kantona za pomoć u saniranju negativnih posljedica izazvanih pojavom korona virusa.\nApel Sindikata obajvljujemo u cjelosti.\nRazlog našeg obraćanja leži u činjenici da je ova situacija sa korona virusom (COVID – 19), ugrozila poslovanje šumsko privrednih društava, grane od općeg interesa gdje se kontinuitet poslova nebi smio prekinuti, s obzirom da bi ovakav postupak izazvao nesagledive posljedice.\nProblemi ovog preduzeća počinju sa ekonomskom krizom 2008-2009.godine. U ovom periodu, preduzeće pravi enormne gubitke od cca 10 miliona KM, sapšavajući posrnula preduzeća kao što su IP“KRIVAJA“, „KRIVAJA 1884“, ŠIP“STUPČANICA“, s obzirom da se ovim preduzećima isporučivala roba po znatno nižim cijenama (20%-25%), a sve u cilju kupovanja socijalnog mira a da apsurd bude veći u ovaj iznos ulazi i dug Vlade Federacije BiH od 213.358,59 KM. Gore navedenom su kumovale razne politike radi svojih ličnih intresa.\n2012.godine i 2013. godine, bili smo suočeni sa velikim sušama, koje su prouzrokovale masovno sušenje šuma prouzrokovane edafskim i drugim predisponirajućim faktorima okoline (veliki požari, promjena klime, zagađenost okoline itd.), koji fiziološki slabe stabla do te mjere da ih napadaju i sekundarni biotički agensi. Posljedica svega ovoga je da je preduzeće gotovo 50% sječivog etata imalo kroz provođenje sanitarnih mjera a sve u cilju redukcije populacije potkornjaka što se ogledalo u preventivnim mjerama koje su obuhvatale sječu zaraženih stabala koja imaju manju tržišnu vrijednost čiji su troškovi eksplooatacije puno veći od redovnih sječa. Preduzeće je, pored šteta na drvnoj masi, imalo i ogromnih troškova na saniranju žarišta pokornjaka, nabake zaštitnih sredstava, klopki, feromona te je njihova primjena i angažovanje dodatne radne snage izazvalo značajna novčana sredstva.\nU 2014. godini bili smo svjedoci velikih poplava, u kojima su stradali mostovi, putne komunikacije, stovarišta, mehanizacija, oprema itd, koji su takođe prouzrokovali dodatni utrošak neplaniranih finansijskih sredstava.\nKada je započeo privredni oporavak preduzeća, kreditno smo se zadužili kako bismo otpaltili nagomilane dugove i počeli sa redovnim servisiranjem svih obaveza, ali smo sada, s obzirom na novonastalu situaciju sigurni da nećemo biti u stanju izvršavati obaveze po kreditu bez Vaše pomoći. Pokrenut je proces nabavke mehanizacije tj. kupovina novih šumskih traktora jer su dosadašnji bili stari gotovo pola vijeka, prevoz radnika vršen je kombibusima marke TAM iz osamdesetih godina prošlog vijeka, u kome su se zajedno prevozili radnici, nafta i naftni derivati. Danas su nabavljeni novi kombibusi za prevoz radnika kao i specijalna vozila za prevoz raznih goriva.\nRadnici ostvaruju svoja prava koja su regulisana Kolektivnim ugovorom o pravima i obavezama poslodavca i radnika u JP“ŠPD ZDK“ d.o.o. Zavidovići i Pravilnilnikom o radu, kao što su plaće, naknade, kao i ostala materijalna prava regulisana navedenim dokumentima.\nMeđutim, danas kada smo suočeni sa pandemijom COVID-19 virusa, dolazi do poremećaja na tržištu, i dolazimo u situaciju sa smo u stanju osigurati ŠDS, ali nismo u stanju iste prodati a pogotovu naplatiti, stoga je upitno daljnje poslovanje bez pomoći kantona. Saznanja smo da druge kantonalne vlade pomažu svoja šumska preduzeća, kao primjer navodimo Vladu TK i JP“Šume TK“.\nSindikat preduzeća sa svojim članstvom spreman je na određeme žrtve, martovska plata isplaćena je 80% , dok je sindikat predložio Upravi preduzeća smanjenje plata za april i maj, radnici su iskoristili godišnji odmor iz 2019. godine koji se mogao koristiti do 30.06 o.g., u toku je korištenje godišnjeg odmora iz 2020. godine koji će kod većine radnika biti iskorišten do kraja aprila.\nOvih dana ponovo smo suočeni i sa požarima, što će za posljedicu imati sušenje stabala i pojavu potkornjaka, te ukoliko nebi promptno reagovali nabavkom klopki, feromona i angažovanjem ljudstva na doznaci i hitnom uklanjanju istih, bili bismo suočeni sa nesagledivim posljedicama .\nPoštovani, nadamo se da ćete nam pomoći da sačuvmo JP“ŠPD ZDK“d.o.o Zavidovići, i cca 1000 radnih mjesta, na stotine kooperanata, cjelokupan drvoprerađivački sektor ZDK –a, a napominjemo i da smo najveći snabdjevači celuloznim drvetom kompanije „Natron – Hajat“ d.o.o. Maglaj, dakle ne radi se samo o našim uposlenicima, nego o privredi cijelog Zeničko – dobojskog kantona.\nTreba napomenuti da preduzeće, na godišnjem nivou za PDV izdvaja cca 5 miliona KM, na osnovu poreza i doprinosa vezanim za plate uposlenih , na godišnjem nivou, cca 7 miliona, te naknade za šume i ostale nadoknade, od 1 do 1,5 miliona KM.\nZbog svega navedenog šaljemo apel svim nadležnim institucijama da sagledaju situaciju u kojoj se nalazimo, te dobro izvagaju sve pozitivne i negativne efekte koje će oni imati u budućnosti ovog preduzeća, naših zaposlenika kao i prirodnog bogastva kojim gospodarimo i od kojeg mnogi žive. Apelujemo na Vladu ZDK, našeg osnivača, da kod donošenja odluka, imate na umu da jedna pogrešna odluka ili ignorisanje našeg apela za pomoć, može imati nesgledive posljedice za sve nas, pa i Vas, u našoj, evidentno neizvjesnoj budućnosti", stoji u dokumentu koji je proslijeđen na gore navedene adrese.\nPoziv za članstvo u Inženjerskoj komori FBiH\nIzvršeni radovi na putnoj infrastrukturi u PJ"Šumariji Žepče"...


Ministar Vulin posetio Pančevo povodom Međunarodnog dana borbe protiv trgovine ljudima (FOTO)\nsubota, 30. jul 2016. 18:23h\nMeđunarodni dan borbe protiv trgovine ljudima, 30. jul, obeležen je u Pančevu, a ministar Aleksandar Vulin tim povodom posetio je naš grad i družio se sa aktivistima Crvenog krsta na jednoj od tačaka "Rute plavog srca" u Aviv Parku, gde je bila formirana Sigurna Zona.\nMinistar Aleksandar Vulin obišao je Sigurnu Zonu u Aviv parku koja je imala sadržaj za najmlađe, gde su oni mogli kroz druženje i igru sa volonterima Crvenog krsta Srbije da nauče o bezbednom ponašanju u rizičnim situacijama Pančevo.MOJKraj.rs\nSava Veselinović, koordinator Tima za borbu protiv trgovine ljudima Crvenog krsta Pančevo kaže da su u Sigurnoj zoni svi građani imali priliku da se informišu o problemu trgovine ljudima i merama zaštite.\nDanas u periodu od 11 do 17 časova, na tačkama "Rute plavog srca", poput autobuske stanice, Gradskog parka, Narodne bašte, kao i ispred prostorija Crvenog krsta Pančevo, volonteri su pozivali građane Pančeva da se uključe u međunarodnu foto-kampanju Plavog Srca i da, formirajući rukama srce, iskažu svoju podršku žrtvama trgovine ljudima širom sveta i simbolično im pokažemo da nisu same. Našem pozivu tokom prepodneva odazvalo se više od 300 naših sugrađana, a akciju nastavljamo u Aviv parku, u okviru Sigurne zone. Plavo srce predstavlja jedinstveni znak za Svetski dan borbe protiv trgovine ljudima i za podršku žrtvama trgovine ljudima, rekao je Veselinović.\nMinistar za rad, zapošaljavanje, boračka pitanja i socijalnu politiku Aleksandar Vulin obišao je Sigurnu Zonu u Aviv parku koja je imala sadržaj za najmlađe, gde su oni mogli kroz druženje i igru sa volonterima Crvenog krsta Srbije da nauče o bezbednom ponašanju u rizičnim situacijama. U Sigurnoj Zoni, nalazio se i kutak za roditelje odnosno odrasle u kome su mogli da saznaju o problemu trgovine ljudima kroz primere iz Srbije i sveta, a ministru Vulinu je predočeno na koji način se preventivno deluje kada je trgovina ljudima u pitanju.\nCrveni krst kroz brojnu mrežu svojih volontera ume da skrene pažnju na brojna goruća pitanja u našem društvu. Trgovina ljudima je jedno od najmračnijih i najmonstruoznijih krivičnih dela koje možete da uradite. To nije samo trgovina nečijim znanjem, nečijim radom već i trgovina ljudskim dostojanstvom. Na žalost, i naše društvo je itekako pogođeno i otvoreno za razne oblike trgovine ljudima. Prošle godine smo identifikovali 40 žrtava trgovine ljudima, od kojih su 24 bili deca. Ove godine, do sada, već je identifikovano oko 30, rekao je Vulin.\nOn je podsetio da se u zemlji suočavamo i sa migrantskom krizom koja sobom nosi više stotina hiljada očajnih ljudi koji prolaze kroz našu zemlju i neki od njih jesu žrtve trgovine ljudima.\nVeoma je teško utvrditi ko je od njih žrtva trgovine ljudima, jer oni se kreću i ne zadržavaju se ovde, ali tamo gde odlaze takođe su veoma ranjivi, kao što su bili ranjivi i tamo odakle su došli. Postoje i slučajevi da krijumčari angažuju maloletnike, državljane domaćih zemalja kroz koje ovi ljudi prolaze da bi bili njihovi vodiči i bili za njih krijumčari i da bi zahvaljujući svom maloletstvu izbegavali drastične zakonske kazne. Ali i oni su zapravo žrtve trgovine ljudima. Trgovina ljudima je nešto što može da se desi bilo kome od nas – nama, našim roditeljima, našoj deci. Zato su ove aktivnosti od izuzetne važnosti da skrenemo pažnju čitavom društvu da je to moguće. Društvene mreže i internet su jednostavan način za komunikaciju sa najmlađima, tako da svi zajedno moramo da radimo na tome da upozorimo i decu i odrasle da ne znaju sa kime stupaju u kontakt i da ne znaju ko im šta nudi. Ovaj današnji dan je prilika da razmislimo o tome, da kada budemo sa svojom porodicom da pročitamo neki od materijala Crvenog krsta i informišemo se o trgovini ljudima i da na današnji dan skrenemo pažnju javnosti na ovaj sve prisutniji problem, rekao je Vulin.\nVesna Milenović, generalna sekretarka Crvenog krsta Srbije podsetila je da se u Pančevu organizuje centralni program obeležavanja Svetskog dana borbe protiv trgovine ljudima.\nProšle godine je Crveni krst u Srbiji više od 27.000 pripadnika takozvanih ranjivih grupa, a to su deca u osnovnim i srednjim školama, deca romske nacionalnosti, deca sa smetnjama u razvoju, upoznao sa opasnostima od trgovine ljudima. Učili smo ih kako izbeći zamku, ako upadneš u zamku kako se izvući, a od početka realizacije ove aktivnosti, od 2005. godine kada je Crveni krst u pitanju, naše preventivne poruke stigle su do 170 hiljada pripadnika ovih ranjivih grupa, rekla je Milenović.\nOna je dodala da je posebno važno da u Crvenom krstu postoji jezgro od 820 edukovanih mladih trenera koji po principu vršnjačke edukacije obučavaju druge za koje ocene da mogu da budu uključeni u program kao edukatori i sa nivoa Crvenog krsta Srbije i Crvenog krsta Vojvodine spuštaju to znanje do nivoa lokalnih zajednica, gde se život i dešava i gde se problemi i javljaju.


Vlada FBiH o cijenama naftnih derivata – Energetika.ba\nVlada FBiH o cijenama naftnih derivata\nFederalno ministarstvo trgovine informisalo je danas Vladu FBiH o petom ovogodišnjem sastanku s distributerima naftnih derivata, održanom 6. decembra\nFederalno ministarstvo trgovine informisalo je danas Vladu FBiH o petom ovogodišnjem sastanku s distributerima naftnih derivata, održanom 6. decembra ove godine, na kojem su se učesnici, u skladu s praksom s prethodnih sastanaka, referirali na trenutno stanje i trendove na globalnom tržištu sirove nafte i kretanje maloprodajnih cijena na tržištu Federacije BiH.\nOd avgusta do početka oktobra 2018. cijena barela na londonskom tržištu (Oil Brent crude oil) je značajno rasla, dosegnuvši najviši nivo u posljednje četiri godine. Prosječna maloprodajna cijena BMB 95 u novembru 2018. godine bila je 2,30 KM po litru (niža za 0,07 u odnosu na oktobar), a dizela (10 ppm – dijelova na milion – gorivo D 5) 2,36 KM po litru (niža za 0,04KM u odnosu na oktobar).\nNa ovom sastanku federalni ministar trgovine je ponovo naglasio da, vodeći računa o potrošačkoj moći građana Federacije BiH, distributeri trebaju da u kontinuitetu preispituju svoje marže u pogledu osiguranja njihove ekonomski opravdane minimalne visine za likvidno poslovanje, saopćeno je iz Ureda za odnose s javnošću Vlade FBiH.\nSnižavanje maloprodajnih cijena u visini od 0,05 KM po litru u proteklom periodu bilo je sukcesivno, u tri navrata (8., 22. i 27.11. 2018. godine). Prvi su, kako je navedeno, reagovali distributeri s manjim brojem benzinskih pumpi, a tek nakon toga veći.\nGlavnina velikih uvoznika ima i vlastitu mrežu benzinskih pumpi i vidljivo je da upravo te kompanije sporije reaguju na snižavanje cijena.\nPrema podacima ovog ministarstva, najveći broj benzinskih pumpi imaju Energopetrol, Holdina, Hifa group, Petrol BH Oil, G Petrol/Gazprom i TiOil. Evidentno je da rafinerijske i nabavne cijene naftnih derivata u regionu nisu pratile dinamiku smanjenja cijena sirove nafte. Razlog je što je proces prerade sirove nafte u derivate vremenski definisan ciklus rafinerijske prerade po odgovarajućim standardima kvaliteta (BAS standardi) i ne korespondira u, za široku javnost, prihvatljivom roku. Naglašeno je i da su sve rafinerije iz kojih se snabdijeva tržište naftnih derivata Federacije BiH izvan njene teritorije.\nU informaciji je naglašeno da potrošači, u modelu slobodnog formiranja cijena, autonomno odlučuju i imaju mogućnost da sami izaberu prodavce s nižim cijenama.\nPrema primljenim obavijestima o promjeni cijena i marži (OPC i OPM obrasci) uočeno je da su se cijene naftnih derivata na benzinskim pumpama u novembru 2018. godine kretale u rasponu prihvatljivom za djelovanje tržišnih mehanizama u ovoj oblasti.\nU informaciji federalnog ministarstva trgovine je istaknuto da potrošači trebaju dati povjerenje distributerima koji su preispitali svoje marže, pokazali društvenu odgovornost i uvažavali potrošački kapacitet građana Federacije BiH.\nNa dan 6. decembra ove godine cijene su se kretale u rasponu od 1,96 KM po litru do 2,36 KM za BMB 95 i od 2,11 do 2,41 KM po litru za dizel (10 ppm – gorivo D 5), čime se potrošačima daje mogućnost izbora kupovine kod prodavača s nižim cijenama, stoji u saopćenju.\nNafta 952 Vlada FBIH 41


Tužilaštvo za visokotehnološki kriminal istražuje objavljivanje fotografija na aplikaciji ...\nTužilaštvo za visokotehnološki kriminal istražuje objavljivanje fotografija na aplikaciji …\nBeta 9. marta 2021. 18:00\nPripadnici Službe za borbu protiv organizovanog kriminala, po nalogu Posebnog tužilaštva za visokotehnološki kriminal Višeg javnog tužilaštva u Beogradu, preduzimaju sve u cilju rasvetljavanja činjenica i okolnosti vezanih za objavljivanje eksplicitnih fotografija i snimaka žena u grupi na društvenoj mreži „Telegram“.\nKako je saopšteno iz Ministarstva unutrašnjih poslova, pripadnici Službe za borbu protiv organizovanog kriminala (SBPOK) izvestili su o konkretnom slučaju nadležno Posebno tužilaštvo za visokotehnološki kriminal.\nOdeljenje za visokotehnološki kriminal, po nalogu nadležnog tužilaštva, izmedju ostalog će se obratiti kompaniji „Telegram“ za dostavu podataka.\nVulin: Policija istražuje objavljivanje snimaka žena na mreži Telegram\nMinistar unutrašnjih poslova Aleksandar Vulin izjavio je danas da je kriminalističkoj policiji naloženo da istraži slučaj objavljivanja fotografija i snimaka žena u grupi na mreži Telegram i poručio da će oni koji su to učinili biti pronadjeni i kažnjeni, saopštio je MUP Srbije.\n„Razgovarao sam sa direktorom policije Vladimirom Rebićem i on je, na moju molbu, već dao odgovarajuća naredjenja Upravi kriminalističke policije da se pozabavi ovom konkretnom stranicom“, rekao je Vulin u Skupštini Srbije.\nPrema njegovim rečima, oni koji su te snimke i fotografije bez saglasnosti postavili, biće predmet obrade policije.\n„U srpskom društvu tako nešto neće se tolerisati. Ne može niko nečiju fotografiju, kako god i kada god da je nastala, bez saglasnosti onoga ko je na fotografiji, objaviti i da se nada da će mu to proći nekažnjeno“, rekao je Vulin, a prenosi MUP.


Beograd obeležio 150 godina od rođenja Gandija - Info 24\n„Dve glavne poruke koje je Gandi ostavio svetu u amanet su da treba živeti u harmoniji sa prirodom i boriti se protiv agresivnosti. One imaju ogromne vrednosti i nikada ih ne smemo zaboraviti“, rekao je on i izrazio uverenje da će poruke koje je Gandi poslao čovečanstvu trajati vekovima i uticati na to da se svet razvija u boljem pravcu.\nAmbasador je podsetio da se na današnji dan pre 150 godina rodila „velika duša“ (Mahatma) ne samo Indije već i celog sveta.\n„Njegove ideje – ideje mira, života u harmnoji sa prirodom, života bez nasilja nisu bile značajne samo za indijski narod već i za sve druge narode“, naveo je Batačardži.\nPre 130 godina Gandi je propagirao život u harmoniji sa prirodom što danas ima ogroman značaj ako se uzmu u obrzi klimatske promene, rekao je ambasador, a to je, kako je i gradonačelik podsetio, jedan moto u pravcu razvoja Beograda – preko biciklističkih staza, do brige o zelenilu, zdravom vazduhu, zdravom žvotu.\nMohandas Karamčand Gandi, nazvan „Mahatma“ vođa pokreta za nezavisnost Indije, ubijen je 1948, godine, pola godine posle sticanja nezavisnosti zemlje, za koju se borio čitavog života.


Infoverzum: Preko fejsbuka pljuvao gejeve zaglavio 48h pritvora !\nPreko fejsbuka pljuvao gejeve zaglavio 48h pritvora !\nZbog pretnji homoseksualcima preko Fejsbuka samozvani komandant "Garde svetog cara Lazara" Hadži Andrej Milić u dvodnevnom pritvoru.\nHadži Andrej Milić uhapšen je danas i određeno mu policijsko zadržavanje do 48 sati zbog pretnji učesnicima Parade ponosa, odnosno zbog sumnje da je podrivao ustavni poredak zemlje, rečeno je Tanjugu u MUP-u Srbije.\nMilić je uhapšen po nalogu tužilaštva zbog toga jer je na svom Fejsbuk profilu upućivao preteće poruke povodom održavanja predstojeće Parade ponosa, što je, kako se navodi, okvalifikovano kao krivično delo podrivanja ustavnog poretka zemlje.\nOdređeno mu je policijsko zadržavanje do 48 sati i on će u tom roku biti izveden pred nadležnog istražnog sudiju.\nOkej nije lepo i ko zna šta im je rekao, čovek je patriota... ali sumnja da je podrivao ustavni poredak? jeeeste a sloboda govora više ništa ne važi??!\nTako da pazite šta govorite na socijalnim mrežama... da ne bude... diži se sine došla milicija da te vodi...\nObjavio Vigi u 10:42 PM


RADE MARKOVIĆ – Čuvar tajne devedesetih | Ekspres.net\nEPA PHOTO/SASA DJORDJEVIC/SD\nViše od 19 godina Radomir Marković, nekadašnji načelnik Službe državne bezbednosti, nalazi se u zatvoru. Pod sumnjom da je organizovao i naredio zločine koje je nova vlast u Srbiji posle smene režima Slobodana Miloševića označila kao prioritete u rešavanju – ubistvo na Ibarskoj magistrali, ubistvo Ivana Stambolića i pokušaj ubistva Vuka Draškovića u Budvi – uhapšen je 23. februara 2001. godine. Prvih šest i po meseci proveo je u samici Centralnog zatvora.\nU međuvremenu je, u sudskim procesima koje su pratili brojni problemi i nesuglasice čak i među sudijama koje su u njima učestvovali, za navedene zločine osuđen na jedinstvenu maksimalnu kaznu od 40 godina zatvora. Ostao je pri tvrdnji da u njima ne da nije učestvovao, već nije imao ni saznanja u vreme kada su se dogodila.\nMarković je, iako je utisak kod većine sasvim drugačiji, na čelu DB-a bio relativno kratko. Tek oko dve godine. Međutim, upravo u vreme njegovog rukovođenja tajnom policijom dogodili su se zločini koji su od prvog trenutka označeni kao politički, mada je spisak likvidacija koje su na neki način vezivane za DB neuporedivo duži. Na to mesto imenovan je u novembru 1998, ali je na dan formiranja nove Vlade Srbije krajem 2000. podneo ostavku. I tako postao prva tačka dnevnog reda sednice nove vlasti.\nZnatno nakon izricanja konačnih presuda za tri slučaja koja su predstavljala prioritet demokratskih vlasti, Marković se pojavio na optuženičkoj klupi i povodom ubistva Slavka Ćuruvije, vlasnika “Dnevnog telegrafa” i “Evropljanina”, ubijenog 11. aprila 1999, na Uskrs, u vreme NATO bombardovanja tadašnje SR Jugoslavije, pred ulazom zgrade u kojoj je stanovao u Svetogorskoj ulici u Beogradu. Ubice su ga usmrtile ispalivši 17 metaka u telo i još jedan hitac u glavu.\nSuđenje za ubistvo Ćuruvije počelo je 16 godina nakon zločina, 1. juna 2015. S razlogom se verovalo da će posle toliko godina biti okončano u razumnom roku, pogotovo posle javnog obraćanja tadašnjeg specijalnog tužioca za organizovani kriminal Miljka Radisavljevića iz januara 2014: “Uhapšene su ubice Slavka Ćuruvije“. Nekoliko sati ranije policija je privela bivše radnike DB-a Ratka Romića i Milana Radonjića. Ali, optimizam tadašnjeg tužioca i očekivana brzina ni šest godina kasnije nisu rezultirali konačnom sudskom odlukom.\nSticajem okolnosti koje su nas zadesile zbog pandemije koronavirusa i vanredne situacije, odlučivanje o prvostepenoj presudi, koja predstavlja prvu u rešavanju zločina nad novinarima u Srbiji, izvesno će ponovo biti odloženo. Prema redovnom planu, za 30. mart je bila zakazana četvorodnevna javna sednica Apelacionog suda koji je trebalo da odlučuje o žalbama osuđenih prvostepenom presudom. Međutim, advokatima koji zastupaju optužene u ovom procesu zbog vanrednog stanja je onemogućeno viđanje sa svojim branjenicima, a i sudovi su bili prinuđeni da prorede svoj rad i usredsrede se na hitne predmete. Tako će konačno odlučivanje biti odloženo na, za sada, neodređeno vreme.\nApelacioni sud presudu može da potvrdi, da je preinači, ili da je ukine i naloži ponavljanje suđenja. Ovu poslednju mogućnost advokati optuženih očekuju kao jedino moguću, iznoseći niz propusta i nelogičnosti na kojima je zasnovana prvostepena presuda. U prilog tome navode činjenicu da presuda koja im je izrečena nije doneta jednoglasno, već preglasavanjem sudija u tročlanom veću 2:1. Odlukom Specijalnog suda od 5. aprila prošle godine, zbog učešća u ubistvu vlasnika “Dnevnog telegrafa” , četvorica pripadnika DB-a osuđena su na ukupno 100 godina zatvora.\nRadomir Marković je osuđen na 30 godina zatvora zbog podstrekavanja na ubistvo Ćuruvije. Kao saizvršioci koji su pripremali ubistvo osuđeni su tadašnji šef beogradskog centra DB Milan Radonjić na 30, a pripadnik rezervnog sastava DB Miroslav Kurak i operativac ove službe Ratko Romić na po 20 godina zatvora. Prema presudi, Ćuruviju je ubilo N.N. lice, a DB-ovci su za to pripremili “teren”.\nNaravno, žalbu na presudu nije uložio samo Kurak, jer se i dalje nalazi u bekstvu.\nRomiću i Radonjuću u izrečenu kaznu je, prema presudi, uračunato vreme koje su proveli u pritvoru od januara 2014. do jula 2017. godine i kućnom pritvoru u kojem se i dalje nalaze uz elektronski nadzor.\nTokom suđenja je saslušano više od 100 svedoka i održano više 90 glavnih pretresa. Nasuprot presudi, optužnica tvrdi da je Ćuruviju 11. aprila 1999. godine ubio Miroslav Kurak, a da mu je saučesnik bio Ratko Romić, koji je drškom pištolja udario u glavu Ćuruvijinu prijateljicu Branku Prpu.\nKomplikacije sa suđenjem su se ponovile 12. juna 2018. godine kada je Sudsko veće Specijalnog suda drugi put iz dokaza izdvojilo 10 audio kaseta, od ukupno 40 koje poseduje, a na kojima se nalaze beleške o telefonskim komunikacijama pojedinih optuženih za ubistvo u vreme neposredno pre i posle zločina. I to u okolini mesta gde je Ćuruvija usmrćen. Sud je saopštio da su audio zapisi pribavljeni na nezakonit način, iako MUP Srbije o tome poseduje preciznu belešku. Naopako u ovoj odluci jeste zaključak Apelacionog suda da pomenuti dokazi mogu da se koriste, a to je bio drugi put da veće Specijalnog suda donosi suprotno mišljenje. Nikola Barović, zastupnik Branke Prpe koja je u trenutku zločina bila sa Ćuruvijom, takvu odluku je nazvao bizarnom, rekavši da bez pomenutih audio kaseta “kao da fali deo mozaika”, da je kasete kao dokaze predložilo Tužilaštvo za organizovani kriminal i da su već prošle kontrolu suda, te da predstavljaju jedan od najvažnijih dokaza.\nPrema optužnici, Ćuruviju je ubio Kurak, a saučesnik mu je bio Romić koji je drškom pištolja udario u glavu i onesvestio Prpu. Romić i Radonjić uhapšeni su 13. januara 2014, ali im je posle troipogodišnjeg pritvora određena mera nadzora u takozvanom kućnom pritvoru uz elektronski nadzor.\nPosle njihovog hapšenja, veliko iznenađenje izazvala je informacija koju je izneo bivši tužilac Radisavljević, da je obrt u rešavanju ubistva usledio posle podrobnih informacija koje je istražiteljima pružio Milorad Ulemek Legija, što je bilo i ključ za hapšenje osumnjičenih:\n“On je odlučio da progovori o ovom ubistvu. Želeo bih da napomenem da je to svedočenje bilo bezuslovno… Nikakve benefite nije dobio, a govorio je veoma iscrpno o ovom slučaju”.\nPovezane vesti – Zvezdan nijednog momenta nije sporio da je pucao u premijera\nUhapšeni pripadnici DB potom su optuženi da su u dogovoru s bivšim šefom DB Markovićem i Kurakom organizovali ubistvo. Kao direktan nalogodavac imenovan je Marković. Radisavljević je izjavio i da se tu istraga ne završava:\n“Da li ćemo doći do višeg nivoa, nekog ko je iznad njega – videćemo”.\nO motivu zločina tadašnji tužilac je rekao ono što se deceniju i po ranije čulo nebrojeno puta: „Poput slučajeva Stambolić,\nBudva i Ibarska magistra, motiv ubistva je politika. Ne isključujem da ćemo u toku istrage doći i do drugih motiva, možda ličnih, ali po svemu sudeći do sada je osnovni motiv politika”.\nOptuženi su da su Ćuruviju ubili “iz niskih pobuda”. Prema Članu 114 koji se odnosi na teško ubistvo, pod stavom 5, u zakonu piše: “Ko drugog liši života iz koristoljublja, radi izvršenja ili prikrivanja drugog krivičnog dela, iz bezobzirne osvete ili iz drugih niskih pobuda”.\nTags ĆuruvijaDBdevedeseteRade Marković\nRADE MARKOVIĆ – Čuvar tajne devedesetih ZAŠTIĆENI SVEDOK NA SUĐENJU STANIŠIĆU: Martić je Jovicu smatrao svojim pravim i jedinim komandantom RADE MARKOVIĆ U ZAVRŠNOJ REČI NA SUĐENJU ZA UBISTVO ĆURUVIJE: Legija je izmanipulisan da mene okrivi, znam zašto ali neću reći, a istina o ovom slučaju se neće saznati TONA KAO OMANJI KILOGRAM: Raspadom Jugoslavije promenilo se i tržište narkotika


Bajden i Makron saglasni: Pooštravaju sankcije protiv Rusije\nPredsjednici Francuske i Sjedinjenih Država, Emanuel Makron i Džozef Bajden, saglasili su se tokom telefonskog razgovora da intenziviraju sankcije protiv Rusije, saopštila je danas pres služba francuskog predsjednika.\nLideri dvije zemlje su se složili da pooštre sadašnje mjere u vezi sa sankcijama Rusiji, da pruže podršku Ukrajini i da zajednički usvoje sve inicijative koje imaju za cilj zaustavljanje borbenih dejstava – dodaje se u saopštenju, a prenosi ruska agencija TAS S.\nNavodi se i da je Makron izrazio saučešće povodom smrti američkog novinara Brenta Renoa koji je ubijen u Ukrajini.\nAmerički novinar Brent Reno, koji je ubijen u Ukrajini, radio je na projektu globalne izbjegličke krize za magazin Tajm, saopštio je taj njujorški dvonedeljnik.\nBijela kuća je potvrdila da je Bajden razgovarao sa Makronom o tekućim dešavanjima u Ukrajini.\nDvojica lidera su “razmotrila nedavne diplomatske angažmane i istakli svoju posvećenost tome da Rusija odgovara za svoje postupke, kao i podršku vladi i narodu Ukrajine”, navodi se u saopštenju Bijele kuće.\nNEWER POSTRusija blokirala Ukrajinu na obali Crnog mora\nOLDER POSTĐoković ima najviše bodova, ali ipak nije prvi


Pročitajte dnevni horoskop za nedelju, 2. decembar 2018. godine – Tračara\nPročitajte dnevni horoskop za nedelju, 2. decembar 2018. godine\npiše Tracara.com 02. 12. 2018., 00:00\nŠto se poslovne strane tiče, imamo povoljnu situaciju kada će sve što je vezano za bankarske poslove, ulaganja u biznis biti “srećne ruke”. Svakako sredite neke zaostale račune i poslove koji dugo čekaju na ishod.\nRetrogradni Merkur i dalje upozorava da prošlost mora da se redovno pročišćava kako bi napravila mesta novim stvarima i protoku energije. Dakle posao danas ide, ljubav malo kaska, tako da … bacite se na posao!\nU nastavku pročitajte dnevni horoskop za nedelju, 2. decembar 2018. godine. Kliknite na strelice kako biste došli do svog znaka.\nPrethodna vest Drama u Zvezdama Granda: Majka takmičarke se onesvestila dok je ona plakala\nNaredna vest Zavirite u Rihanninu vilu vrednu 6.8 miliona dolara


40 dana vanrednog stanja\nnedelja, 26 april 2020 15:57\nCeo svet potresao je virus korona koji je u osvajanje krenuo iz kineskog grada Wuhan decembra prošle godine.\nVeć u prvoj polovini marta, Svetska Zdravstvena Organizacija proglasila je pandemiju ovog virusa. Srbija je već tada imala prve zaražene, i nedugo nakon proglašenja pandemije u svetu, proglasila je vanredno stanje. To je treće po redu vanredno stanje u Srbiji u poslednjih 25 godina. U foto galeriji pogledajte kako izgleda 2020. godina, borba nevidljivog neprijatelja.\nAutori fotografija: Jelena Đukić Pejić, Vanja Keser, Saša Đorđević i Dimitrije Nikolić\n„Ako se desi jednom, desiće se opet“


Banke šalju obaveštenja, zovu vas da dođete i potpišete nešto\nBanke šalju obaveštenja, zovu vas da dođete i potpišete nešto. Spominju Zakon o sprečavanju pranja novca i finansiranja terorizma. A zašto je ovo važno?\nOvih dana, na adrese stotine hiljada bankarskih klijenata stižu obaveštenja da je neophodno da dođu u banku i potpišu izjavu o statusu funkcionera. Zašto banke ovo traže i zašto iako nismo funkcioneri treba ipak da potpišemo ovu izjavu?\nU pitanju je poštovanje novog Zakon o sprečavanju pranja novca i finansiranja terorizma, koji se primenjuje u Srbiji, počev od 1. aprila 2018. Osnovni cilj ovog zakona je da se unapredi sistem otkrivanja i sprečavanja ovih radnji.\nKrenimo prvo od toga šta predstavljaju ove dve stvari:\n- Pranje novca predstavlja proces prikrivanja nezakonitog porekla novca ili imovine stečene izvršenjem krivičnog dela. To je proces kojim se novac koji je stečen nekom kriminalnom aktivnošću, pokušava prikazati da je zakonito stečen.\n- Finansiranje terorizma predstavlja pokušaj ili obezbeđivanje ili prikupljanje sredstava u nameri da se sredstva koriste za izvršenje terorističkog akta od strane terorista ili od strane terorističkih organizacija. Finansiranje terorizma može se vršiti kako iz zakonito stečenih sredstava, tako i od sredstava stečenih nekom kriminalnom aktivnošću.\nOvim Zakonom propisuju se preventivne mere koje imaju za cilj da ne dođe do pranja novca i finansiranja terorizma.\nZakon ima za cilj usaglašavanje sa Direktivom (EU) 2015/849 Evropskog parlamenta i Saveta od 20.5.2015. godine o sprečavanju korišćenja finansijskog sistema u svrhe pranja novca ili finansiranja terorizma (tzv. Četvrta direktiva Evropske Unije).\nTakođe, ovaj zakon vrši usaglašavanja sa Preporukama FATF (engl. Financial Action Task Force), međudržavnog tela osnovanog 1989. godine od strane država članica G7 a koje je tvorac standarda u ovoj oblasti. FATF je februara 2012. godine doneo nove međunarodne standarde u oblasti sprečavanja i otkrivanja pranja novca i finansiranja terorizma (Međunarodni standardi u borbi protiv pranja novca i finansiranja terorizma i širenja oružja za masovno uništenje - FATF Preporuke).\nPreporuka ima 40. Iako bi shodno nazivu standarda trebalo da imaju karakter smernica, a ne obaveza, ovi standardi su obavezujući za sve države koje pripadaju tzv. modernom svetu.\nUpravo ovi standardi i evropska pravila uvode novine u načinima borbe protiv pranja novca i finansiranja terorizma, a naročito pristup zasnovan na:\n- proceni rizika,\n- obavezi obraćanja posebne pažnje za finansijske institucije kada uspostavljaju poslovne odnose sa domaćim funkcionerom,\n- definisanju obaveze prikupljanja dokaza o poreklu imovine,\n- obavezama pribavljanja podataka o stvarnom vlasniku stranke/klijenta koji je pravno lice ili lice stranog prava.\nA šta imaju banke sa tim?\nU smislu Zakona, Banka je obveznik i dužna je da primenjuje odredbe ovog Zakona. Radnje i mere koje se primenjuju za sprečavanje i otkrivanje pranja novca i finansiranja terorizma se preduzimaju pre, u toku i nakon uspostavljanja poslovnog odnosa ili vršenja transakcije.\nBanke moraju proceniti rizik da li bi njeni proizvodi i usluge mogli biti zloupotrebljeni i iskorišćeni u svrhe pranja novca i finansiranja terorizma. Banke su zato u obavezi da dobro poznaju svoje klijente, da razumeju svrhu i namenu poslovnog odnosa ili transakcije koje sprovode njeni klijenti, kao i da shvate poreklo imovine koja je predmet poslovnog odnosa ili transakcije. Banke na ovaj način doprinose čitavom sistemu toka novca u borbi protiv pranja novca i finansiranja terorizma.\nSvi podaci, informacije i dokumentacija koja se prikuplja u procesu poznavanja klijenta, a u skladu sa poslovnom politikom Banke, se tretiraju kao poslovna tajna.\nUkoliko neko lice želi da otvori račun u Banci, Banka je u obavezi da utvrdi i proveri identitet tog lica na bazi dokumenata, podataka ili informacija prikupljenih iz pouzdanih i verodostojnih izvora. U cilju prikupljanja više informacija, zaposleni Banke može postavljati i dodatna pitanja.\nI postojeći klijenti takođe, moraju dati na uvid važeći lični dentifikacioni dokument na zahtev zaposlenog Banke i dostaviti dodatne informacije ukoliko je to neophodno.\nIdentifikacija klijenata je važna ne samo zato što to propisuje Zakon već i zbog same zaštite klijenata i banke od prevarnih radnji (falsifikovanje dokumentacije u nameri da se bespravno uzmu tuđa sredstva sa računa u banci je stalni trend i banke najbolje štite i imovinu svojih klijenata i sebe tako što se maksimalno posvete proveri identiteta klijenta – prosto rečeno: da li je osoba koja daje nalog baš ta osoba koja je vlasnik računa).\nUkoliko primera radi lice želi da položi depozit ili da izvrši neku drugu transkaciju, zaposleni Banke može zahtevati da mu se predoči važeći lični identifikacioni dokument. Dodatno, može se zahtevati i dostavljanje informacija o svrsi i nameni transakcije, poreklu sredstava za transakciju, a u određenim slučajevima mogu se zahtevati na uvid i ugovori, isplatni nalozi, fakture i neka druga dokumentacija kojom se potvrđuju navodi tog lica.\nUkoliko lice nije u mogućnosti da dostavi Banci važeći lični identifikacioni dokument ili da dostavi zadovoljavajuće objašnjenje ili dokumentaciju Banka neće biti u mogućnosti da izvrši uslugu, jer je nepridržavanje ili kršenje odredbi Zakona o sprečavanju pranja novca kažnjivo.\nA zašto potpisujemo izjavu o funkcioneru?\nDa bi smo identifikovali ko su funkcioneri i tako bolje upravljali rizicima koje status funkcionera nosi. Ovi rizici su objašnjeni kako u Zakonu o Agenciji za borbu protiv korupcije, tako i u Zakonu o sprečavanju pranja novca i finansiranja terorizma.\nSvakako najbitnija od svih novina ovog novog Zakona, je član kojim se definiše domaći funkcioner kao moguća i potencijalna „karika“ u pranju novca, a zatim i nove obaveze za domaće funkcionere.\nPod funkcionerom se podrazmeva strani funkcioner, funkcioner međunarodne organizacije i funkcioner Republike Srbije - domaći funkcioner.\nVremenski okvir je definisan na četiri godine, pa su funkcioneri oni koji obavljaju ili su u poslednje četiri godine obavljali visoku javnu funkciju u drugoj državi ili međunarodnoj organizaciji, odnosno visoku javnu funkciju u zemlji. Bitno je reći da se funkcionerom smatra lice koje je makar i jedan dan u protekle četiri godine obavljalo funkciju koja ga čini funkcionerom.\nFunkcioner Republike Srbije je fizičko lice koje obavlja ili je u poslednje četiri godine obavljalo visoku javnu funkciju u zemlji, i to:\n(8) član organa upravljanja političke stranke.\nOsim funkcionera, iste radnje i mere se primenjuju i na njihove bliže saradnike i članove uže porodice.\nDefinicija saradnika je preuzeta iz Četvrte direktive Evropske Unije, pa se bližim saradnikom smatra fizičko lice koje ostvaruje zajedničku dobit iz imovine ili uspostavljenog poslovnog odnosa ili ima bilo koje druge bliske poslovne odnose sa funkcionerom (npr. fizičko lice koje je formalni vlasnik pravnog lica ili lica stranog prava, a stvarnu dobit ostvaruje funkcioner).\nOvako definisan bliži saradnik se u praksi može utvrditi tek kroz praćenje poslovanja stranke/klijenta, ili ako prilikom uspostavljanja poslovnog odnosa stranka/klijent izjavi da jeste bliži saradnik funkcionera (samodeklaracija).\nČlan uže porodice funkcionera je: bračni ili vanbračni partner, roditelji, braća i sestre, deca, usvojena deca i pastorčad, i njihovi bračni ili vanbračni partneri.\nObaveze Banke za sve kategorije funkcionera su uređene Zakonom\n- Banka je svojim internim aktima u obavezi da propiše postupak po kome utvrđuje da li je stranka/klijent ili stvarni vlasnik stranke/klijenta funkcioner i to u skladu sa smernicama Narodne Banke Srbije,\n- Banka je obavezna da pribavi podatake o poreklu imovine koja je predmet poslovnog odnosa,\n- ali i da pribavi podatake o celokupnoj imovini funkcionera.\nNa primer: ako funkcioner želi da položi na svoj devizni račun iznos od 15.000 EUR, banka ga mora pitati odakle mu taj novac, banka mora pribaviti isprave ili drugu dokumentaciju koja dokazuje to poreklo imovine ali mora i pribaviti podatke o celokupnoj imovini tog funkcionera i to iz javno dostupnih izvora i neposredno od funkcionera.\nNovim zakonom je dodata još jedna mera a to je pribavljanje i procena verodostojnosti informacija o poreklu imovine koja je, ili će biti predmet poslovnog odnosa, odnosno transakcije, u skladu sa procenom rizika.\nNa bazi procene rizika, pribavljaju se podaci fizičkih i pravnih lica o poreklu imovine koja je predmet poslovnog odnosa ili transakcije i dodatno proveravaju kroz raspoložive izvore informacija. Informacije, podaci i dokumentacija o poreklu imovine, na zahtev zaposlenog Banke dostavlja klijent. To mogu biti primera radi:\n- potvrde poslodavca o primanjima,\n- isplatni nalozi, fakture,\n- neka druga dokumentacija kojom se potvrđuju navodi o poreklu imovine koja je predmet poslovnog odnosa.\nNamera zakonodavstva je da se eliminiše verovatnoća da novac potiče iz sive ekonomije ili nezakonitih radnji.\nZa pravna lica Banka je u obavezi da utvrdi i proveri identitet pravnog lica, zakonskog zastupnika, kao i stvarnog vlasnik.\nStvarni vlasnik je fizičko lice ili više lica koje poseduju 25 odsto ili više - poslovnog udela, akcija, prava glasa na osnovu kojih učestvuje u upravljanju ili kapitalu pravnog lica. Stvarni vlasnik je i fizičko lice koje ima preovlađujući uticaj na vođenje poslova i donošenje odluka.\nNajznačajnija novina Zakona u odnosu na korporativne klijente se odnosi na obavezu Banke da uredi postupak po kome utvrđuje da li je stranka ili pravno lice koje se javlja u vlasničkoj strukturi tzv. of-šor pravno lice.\nOf -šor pravno lice je strano pravno lice koje ne obavlja ili ne sme da obavlja proizvodnu ili trgovinsku delatnost u državi u kojoj je registrovano.\nUkoliko Banka utvrdi da je stranka ili pravno lice koje se javlja u vlasničkoj strukturi stranke of-šor pravno lice, potrebno je da utvrdi razloge uspostavljanja poslovnog odnosa ili vršenja transakcija u Republici Srbiji.\nDodatno ukoliko je stranka u čijoj vlasničkoj strukturu se javlja tzv. of-šor pravno lice, stranka sa složenom vlasničkom strukturom, Banka je u obavezi da od zastupnika stranke ili njenog stvarnog vlasnika pribavi pisanu Izjavu o razlozima takve strukture.\nVeoma je važno da se odazovete pozivu svoje banke i da svratite u najbližu ekspozituru i potpišete izjavu o statusu funkcionera. Vladavina prava je neophodna za funkcionisanje svake moderne države.


Samit lidera Zapadnog Balkana: O ekonomskom povezivanju i regionalnoj saradnji | KoSSev\nSamit lidera Zapadnog Balkana: O ekonomskom povezivanju i regionalnoj saradnji\nSreda 12. jul 2017, 08:00\nU Trstu se danas održava Samit lidera Zapadnog Balkana. Predstavnici Evropske unije i Zapadnog Balkana (Srbije, Crne Gore, Makedonije, Bosne i Hercegovine, Albanije i Kosova) sastaće se kako bi razgovarali o projektima za jačanje regionalne saradnje i tako ostvarili napredak u integraciji u EU, saopšteno je iz Kancelarije Evropske unije u Prištini. Glavna tema samita je privreda, a razgovori će biti usmereni na tri ključna područja regionalne saradnje - povezanost, regionalnu ekonomsku integraciju/razvoj privatnog sektora i međusobni kontakt među ljudima. Samitu će, uz čelnike vlada Zapadnog Balkana, ministre spoljnih poslova, ministre ekonomije i ministre transporta - prisustvovati, kako su preneli mediji - nemačka kancelarka, Angela Merkel, francuski predsednik, Emanuel Makron i italijanski premijer, Paolo Gentiloni, ali i, kako je najavljeno iz EU - potpredsednica EK-a, Federika Mogerini, poverenik za evropsku susedsku politiku i pregovore o proširenju, Johanes Han i poverenica za transport, Violeta Bulc. Ovo je četvrti godišnji samit u okviru Berlinskog procesa – inicijative za regionalnu saradnju na Zapadnom Balkanu pokrenute nakon samita u Berlinu (2014), Beču (2015) i Parizu (2016). Uz detaljno saopštenje iz Kancelarije EU u Prištini, medijima je dostavljen i informativni list: Proširenje EU na Zapadni Balkan. Pročitajte i tekst evropske komesarke za transport, Violete Bulc - "Unapređenje saobraćajnih veza na Zapadnom Balkanu: Sredstvo za produbljivanje mira i pomirenje".\nNa čelu delegacije po prvi put Brnabić\nDelagaciju Srbije predvodiće, po prvi put u okviru Berlinskog procesa - premijerka, Ana Brnabić. Uz nju, u Trstu će se naći, kako je do sada potvrđeno - i ministarka infrastrukture, Zorana Mihajlović, ministar spoljnih poslova, Ivica Dačić, ministar finansija, Dušan Vujović.\nBrnabićeva će se sastati sa evropskim komesarom za proširenje Johanesom Hanom, ali i sa predsednikom Vlade Republike Slovenije, Mirom Cerarom. Imaće, kako je najavljeno iz Vlade Srbije, i odvojene susrete sa predstavnicima Svetske banke, delegacijom Evropske investicione banke, kao i sa visokim predstavnicima Evropske unije.\nVlada Srbije: "Osnaživanje saradnje među zemljama Zapadnog Balkana"\n"Značaj ovog skupa u Trstu ogleda se u daljem regionalnom približavanju i osnaživanju saradnje među zemljama Zapadnog Balkana," dodaju iz Vlade Srbije.\nU Trstu i o auto-putu Niš-Merdare-Priština\nМihajlovićeva je uoči samita u Trstu navela i da je porеd razgovora sa Evropskom invеsticionom bankom o finansiranju radova na pružnom pravcu od Niša do Dimitrovgrada, bilo razgovora i sa Svеtskom bankom i Evropskom bankom za obnovu i razvoj, kojе su zaintеrеsovanе za finansiranjе projеkta izgradnjе "auto-puta mira" Niš-Mеrdarе-Priština.\n"Razgovaraćеmo o ovom važnom projеktu, kao i o novim poslovima, o mogućnosti finansiranja rеgionalnih putеva i pruga. To vеć šеst mеsеci i radimo sa Svеtskom bankom, očеkujеmo pozitivnе rеzultatе tih razgovora i na jеsеn pozitivnе rеzultatе na bordu dirеktora tе bankе," rеkla jе Mihajlovićеva.\nSrpska strana će takođe potpisati sa EIB ugovor za krеdit za obnovu i rеkonstrukciju kliničko-bolničkih cеntara i male privrednike, koji vrede 70 miliona evra.\n"Samitom će se potvrditi evropska perspektiva celog regiona, te će on ujedno biti prilika za zajednički rad na poboljšanju konkretnih prilika, uz istovremeno podsticanje regionalne saradnje s ciljem razvoja uključivih društava, dobrog upravljanja i aktivnih ekonomija, čime će se ostvariti napredak i u integraciji regiona u Evropsku uniju," navodi se u saopštenju prištinske Kancelarije EU.\nPotpisivanje Ugovora o transportnoj zajednici\nU području povezanosti naglasak će biti na sprovođenju ovih programa, čiji je cilj stvaranje uslova za ekonomski rast i dobrosusedske odnose, posebno putem pripreme i finansiranja konkretnih projekata za ulaganje u regionalnu infrastrukturu u sektorima transporta i energetike.\nVlada Kosova: "Dostignuća saradnje između šest zemalja Zapadnog Balkana"\nIz Prištine je sada zvanično potvrđeno da će samitu prisustvovati premijer u tehničkom mandatu vlade, Isa Mustafa. I on će, kako navode iz kosovske vlade, održati "bilateralne sastanke na visokom nivou".\n"Tokom samita razgovaraće se o aktuelnim dostignućima saradnje između šest zemalja Zapadnog Balkana, kao i o novim projektima u kontekstu produbljivanja saradnje u regionu i putu zajedničkih EU integracija," navode iz kosovske vlade.\nTokom samita Evropska komisija najaviće i dodelu novih sredstava u okviru godišnjeg „paketa o povezivosti”.\nOčekuje se i da će partneri s područja Zapadnog Balkana potpisati Ugovor o transportnoj zajednici, koji će, kako se navodi, pomoći u integraciji transportne mreže unutar tog regiona i sa EU, te će dati smernice za povezanu reformu u transportnom sektoru.\nUsaglašavanje plana akcija za razvoj regionalnog ekonomskog područja\nU području ekonomske integracije očekuje se da će se usaglasiti plan akcija za razvoj regionalnog ekonomskog područja, kojim se, dodaje se - "želi povećati atraktivnost tog regiona za ulaganja i otvaranje radnih mesta, posebno ostvarivanjem pametnog rasta, otvaranjem novih preduzeća i rastom postojećih preduzeća".\nAlternativni plan, Kosovo ipak "za"\nInicijalni plan bio je da se u Trstu formira bescarinsko jedinstveno tržište, odnosno "regionalno ekonomsko područje". Ipak, protiv ovakvog tržišta su se izjasnili Kosovo i Crna Gora i Albanija.\nArgument protivljenja Kosova je bio taj što ga Srbija i Bosna i Hercegovina nisu priznale kao državu, a što se ujedno smatra "najvećom preprekom" za formiranje ovakvog tržišta, a kao drugi argument "strogog protivljenja Kosova" jeste i to što je kosovski ministar spoljnih poslova Enver Hodžaj naveo da Srbija želi slobodnu trgovinu s Rusijom i evroazijskom trgovinskom zonom, čime bi "mogla dodatno da poveća ulogu Rusije u regionu, a Kosovo poplavi jeftinom robom sumnjivog porekla".\nAli, kako prenosi Express, EU će u Trstu predstaviti "alternativni plan o saradnji između Zapadnog Balkana", za koji iz Prištine navode da nemaju alternativu i da im "ne preostaje ništa drugo nego da potpišu plan EU".\nSavetnik privredne komore Kosova, Berat Rukići za ovaj portal navodi i da "novi dokument čuva politički entitet strana i omogućava bolje ekonomsko okruženje u regionu".\nNa ovom samitu govoriće se i o "digitalizaciji". Tema "digitalna dimenzija" je po prvi put u Berlinskom procesu postala deo plana akcija, što će, dodaje se - doprineti integraciji regiona u panevropsko digitalno tržište.\nForum i inaugurisanje stalnog sekretarijata KIF-a\nA na marginama samita u Trstu, Komorski investicioni forum (KIF) Zapadnog Balkana, koji okuplja trgovinske komore iz ovog regiona, inaugurisaće svoj stalni sekretarijat sa sedištem upravo u ovom gradu – u Privrednoj komori Venecija Đulija.\nStalni sekretarijat komora regiona, kao informativni i razvojni punkt komorskih aktivnosti i inicijativa u okviru Berlinskog procesa, po rečima predsednika PKS-a, Marka Čadeža, baviće se povezivanjem i zastupanjem poslovnih zajednica regiona, predlaganjem rešenja i insistiranjem na rešavanju prepreka sa kojima se kompanije suočavaju u svakodnevnom poslovanju. Omogućiće i efikasnije povezivanje ekonomija Zapadnog Balkana uzajamno i sa svetom i bolju koordinaciju u sprovođenju zajedničkih projekata za jačanje regionalne ekonomske saradnje i podršku privrednicima.\nForum je ustanovljen na inicijativu PKS i Privredne komore Kosova, 2015. godine, kao prvi korak u realizaciji komorskog Akcionog plana koji su privredne komore regiona usaglasile i usvojile na marginama Bečkog samita.\nNa ovogodišnjem samitu, učestvovaće i oko 70 kompanija - članica Privredne komore Srbije, najavljeno je iz PKS - i ostalih komora regiona koje će u okviru Poslovnog foruma imati B2B susrete, kao i sa italijanskim preduzećima.\nForum mladih iz EU i Zapadnog Balkana\nU pogledu međusobnih kontakata, Evropska komisija zajedno sa italijanskom vladom, na marginama samita, organizuje Forum mladih iz EU i zemalja Zapadnog Balkana kako bi se analizirali rezultati ostvareni od prošle godine i istražila dodatna područja saradnje.\nZaključci foruma mladih biće predstavljeni i na samitu. U okviru foruma i samita podsticaće se i učešće u programu razmene Erasmus, koji ove godine slavi 30. godišnjicu i uspešno je proširen na zemlje Zapadnog Balkana, navode iz EU.\nU Trstu se od juče odvija i Forum civilnog društva, na kojem se, između ostalog, raspravlja o omladinskoj i regionalnoj saradnji, kao i vladavini zakona, borbi protiv korupcije, razvoju preduzeća, inovacijskim potencijalima i "bilateralnim pitanjiama".


Naučna studija potvrdila: žene se u 34. osećaju najpoželjnije a za to im nije potreban muškarac - Estetic\nNaučna studija potvrdila: žene se u 34. osećaju najpoželjnije a za to im nije potreban muškarac\nEstetic » Estetska dermatologija » Naučna studija potvrdila: žene se u 34. osećaju najpoželjnije a za to im nije potreban muškarac\nKada se žena oseća najpoželjnijom? Odgovor na to pitanje dala je naučna studija sprovedena u Velikoj Britaniji. Pokazalo se, da je žena u 34. puna samopouzdanja i da joj uopće nije potreban muškarac kako bi se osećala seksi.\nRezultati naučne studije koju je sproveo “House of Fraser” , otkrili su da se žene osećaju najprivlačnijima u dobi od 34 godine. Ispitivanje je obuhvatalo 2000 Britanskih žena, kako bi se saznalo kada i pod kojim okolnostima su se osećale posebno poželjnima.\nČak 64 % žena u 30-ima, izjavilo je da se upravo u tim godinama osećaju poželjnije nego u prethodnom periodu života. Glavni razlog za to je što žene s godinama dobivaju na samopouzdanju. 34% žena u tim godinama također je potvrdilo da imaju kvalitetniju vezu nego prethodnih godina, dok ih se 26% oseća sigurnije i samopouzdanije u krevetu.\nPortparol kuće House of Fraser izjavio je za Mail Online: “Sjajno je videti iz rezultata našeg istraživanja, da se toliko žena osjeća sigurno i seksi bez obzira na njihovu starost. Međutim zanimljivo je, da je tridesetčetvrta godina, kada se žena oseća na vrhuncu seksualnog samopouzdanja.”\nRezultati su pokazali da savremenim ženama nije potreban muškarac da bi se osećale privlačnim i seksi. Isto tako otkriveno je da se pripadnice lepšeg pola osećaju sigurnije okružene drugim ženama kao i kad imaju fantastičan stil.


Otkrivena bista Nikole Tesle u Bratislavi\nJanuar 23, 2020 12:05\nU organizaciji Udruženja Srba u Slovačkoj i Srpskog kulturno-informativnog centra u atrijumu zgrade Radio televizije Slovačke u Bratislavi juče je otkrivena bista Nikole Tesle.\nDržavni sekretar Ministarstva kulture i informisanja Aleksandar Gajović rekao je da je otkrivanje biste jednog od najvećih među velikanima čovečanstva, srpskom pronalazaču Nikoli Tesli, značajan dan, koji će "ostati upamćen kao dan kada se odužujemo tom inženjeru elektronike i mašinstva, a ja bih dodao futuristi i vizionaru".\n"Taj dug, koji svi imamo prema Tesli, nikada u potpunosti nećemo uspeti da odužimo, jer mnogi od njegovih 700 patenata, registrovanih u 25 zemalja sveta, još uvek se izučavaju, krijući duboko u sebi neslućene tajne, čekajući da se otkriju i budu primenjene. Dobro je da se na ovakav način prisećamo i podsećamo tog genija iz Smiljana, jer bi bez njega i njegovih izuma svet bio nepojmljivo drugačiji i siromašniji", kazao je Gajović.\nDržavni sekretar je zahvalio organizatorima događaja, autoru biste Ðorđu Laziću-Čapši, vajaru iz Sremskih Karlovaca, kao i Srpskom kulturno-informacionom centru u Bratislavi na inicijatici i saradnji sa Udruženjem Srba u Slovačkoj.\nNa levoj strani postamenta na kojem bista stoji, nalazi se tekst autora Marka Lopušine: "Nikola Tesla, čovek koji je stvorio budućnost čovečanstva. Svetski naučnik, srpskog porekla, pronalazač čija je velika zamisao obrtnog magnetnog polja jedan od najvećih izuma ljudske mašte u istoriji. Genije, koji nam je podario svetlost, električnu i kosmičku energiju. Vizionar planete Zemlje."\nSvečanosti su prisustvovali i ambasador Srbije u Slovačkoj Momčilo Babić, pokrajinski sekretar za kulturu i obrazovanje Dragana Milošević, čelnici Radio-televizije Slovačke, direktor arhiva Vojvodine Nebojša Kuzmanović, direktor pokrajinskog Zavoda za zaštitu spomenika kulture Zoran Vapa, kao i mnogobrojni gosti iz srpskih udruženja širom sveta.\nPolicija blokirala ulazak u CG građanima iz Čajniča koji su krenuli na litiju 7\nAmfilohije odlikovao "Beogradski sindikat" 10\nMandić: Zahvalnost Vučiću za podršku MCP 10\nEksplozija u S.Makedoniji: Troje stradalo, 6 povređenih 9\nDodik: Neću podleći pritiscima, niti odustati od stavova 19\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 7000


Naslovna strana za subotu, 14. april 2018. godine\nBeta 14. aprila 2018. 08:35\nDnevni listovi na naslovnim stranama od subote, 14. aprila, najviše pišu o jučerašnjem sastanku predsednika Srbije Aleksandra Vučića i nemačke kancelarke Angele Merkel u Berlinu.\nALO – „Rešenje za Kosovo da potvrde i Putin i Eerdogan“, o rezultatima posete predsednika Vučića Nemačkoj.\nBLIC – „Srbija ima ključnu ulogu po pitanju Kosova“, o sastanku Aleksandra Vučića i Angele Merkel. „Folić pretio: Znam gde ti rade roditelji“, rekao gradski arhitekta Milutin Folić na javnoj raspravi o izgradnji gondole u Beogradu predstavnici Inicijative „Ne da(vi)mo Beograd“ Kseniji Radovanović. „Država neće ostati nema na vapaj porodica žrtava“, kaže ministarka pravde Srbije Nela Kuburović.\nVEČERNJE NOVOSTI – „Srbija je ključna država regiona“, poručila nemačka kancelarka predsedniku Srbije na sastanku u Berlinu. „Napad je režiran“, optužio ruski šef diplomatije Sergej Lavrov Britance. „Hag tajno odbio da pusti Mladića na lečenje kod nas“, saznaje list.\nDANAS – „Slavija tek završena, a već mora da se krpi“, o loše izvedenim radovima na Slaviji u centru Beograda. „Nema dobrog rešenja za KiM“, izjavio u Berlinu Aleksandar Vučić. „Macura: Radulović će iz senke nastaviti da vodi DJB“, kaže bivša poslanica i članica pokreta Dosta je bilo Tatjana Macura.\nINFORMER – „Angela neće protiv Srbije“, o poseti predsednika Vučića Berlinu. List piše o „paklenom planu“ pod naslovom „Šiptari planiraju napapad na sever Kosova“. „Amerikanci čik napadnite Siriju“, o izjavi minista spoljnih poslova Rusije Sergeja Lavrova.\nKURIR – „Rekao sam Angeli: Ne mogu ni da jedem ni da spavam zbog Kosova“ – o susretu predsednika sa nemačkom kancelarkom. „Miško bio podstanar kod Slobodana Miloševića“ – o životu biznismena Miroslava Miškovića.\nPOLITIKA – „Očuvati mir na Balkanu po svaku cenu“, o susretu nemačke kancelarke Angele Merkel i predsednika Srbije Vučića. „‘Put svile’ ne vodi Srbiju u finansijski ćorsokak“, o planu koji je 2013. godine lansirao kineski predsednik Si Djinping. „Tramp prema Putinu oštriji nego Obama“ – o odnosu američkog predsednika Donalda Trampa prema ruskom predsedniku Vladimiru Putinu.\nSRPSKI TELEGRAF – „Vučiću, zovi me u pola noći“, o podršci nemačke kancelarke Angele Merkel Srbiji.


Beograd, 11.05. 2020. - Turistička organizacija Srbije (TOS) danas je najavila početak letnje promotivne kampanje u Srbiji pod sloganom "Izaberi svoju avanturu, vidi Srbiju". Ispred Milenijumske kule Gardoš u Zemunu, predstavljanju ove kampanje prisustvovao je i potpredsednik Vlade Srbije i ministar trgovine, turizma i telekomunikacija Rasim Ljajić. On je tom prilikom poručio da će kroz ovu kampanju Srbija predstaviti sve svoje prirodne lepote, pre svega domaćim gostima i turistima, pošto oni ove godine postaju glavni adut za turizam u Srbiji. Precizirajući da se u novonastaloj situaciji izavanoj pandemijom, i većina drugih zemalja sveta okreće domaćim turistima, Lajić je pozvao sve građane i građanke Srbije da ceo odmor, deo odmora ili jedan vikend provedu na nekoj od destinacija u našoj zemlji. On je dodao da je ovo i prilika da se Srbija u pravom svetlu predstavi domaćem gostu i da se pokaže šta sve Srbija ima u turističkom smislu. Ministar Ljajić je podsetio da od 13.maja počinju prijave za korišćenje novih 400.000 vaučera za odmor u Srbiji i pozvao ugostitelje i hotelijere da se prijave za prihvatanje gostiju sa vaučerima. Dodao je da je do sada prijavljeno oko 1.500 ugostitelja i da se očekuje da će novi koji će se prijaviti biti pre svega iz Beograda i Novog Sada pošto su to novi gradovi u kojima mogu da se koriste vaučeri. On očekuje da će vaučeri produžiti turističku sezonu, tako da ona neće biti ograničena na dva ili tri meseca, već će potrajati do kraja godine. Istovremeno, na ovaj način smanjiće se i šteta koja će nastati zbog manjeg broja međunarodnih putovanja, naglasio je Ljajić.\nDirektor Turističke organiozacije Srbije Marija Labović rekla je da se kroz kampanju "Izaberi svoju avanturu, vidi Srbiju" predlaže našim građanima da posete destinacije u Srbiji, s tim da se želi skrenuti pažnja ne samo na one destinacije koje inače generišu veliki broj turista, kao što su planine i banje, već i na one koje su do sada bile manje posećene. Ona je pozvala građane Srbije da posete sajt TOS-a, profile TOS-a na društvenim mrežama, kao i da prate spotove i objave kroz štampane i ostale medije, kako bi dobili ideju koje je pravo mesto za njih u Srbiji i gde da provedu odmor. „Svaka staza, zaseok, planina i jezero je nova avantura“, rekla je Labović još jedanput pozivajući građane da „izaberu svoju avanturu i posete Srbiju“.\nNa promociji kampanje "Izaberi svoju avanturu, vidi Srbiju" novinarima se obratio i gradski sekretar za privredu Milinko Veličković koji je naveo da je turizam najviše pogođen pandemijom, ali da su turistički potencijali očuvani. On je pozvao sve zainteresovane da posete Beograd, napominjući da se u proteklih nekoliko godina dosta radilo na uređenju grada, šetačkih zona, izletišta i drugih turističkih sadržaja. Veličković se zahvalio i Ministarstvu trgovine i turizma na izmeni uredbe za korišćenje vaučera kojom su uključili Beograd među destinacije u kojima se mogu koristiti vaučeri, te naveo da u srpskoj prestonici ima oko 1.750 registrovanih jedinica privatnog smeštaja, odnosno oko 4.200 ležajeva.


RTCG - Radio Televizija Crne Gore - Nacionalni javni servis :: Društvo :: "Pritisak sve agresivniji i neprincipijelniji"\nUREDNIŠTVO RTCG 21. 04. 2019. 19:45 >> 20:59 8\n"Pritisak sve agresivniji i neprincipijelniji"\nPritisak kome je posljednjih mjeseci izložena Radio-televizija Crne Gore (RTCG) poprima sve agresivniju i neprincipijelniju formu, što Javni servis neće učiniti ni kvalitetnijim ni objektivnijim, uprkos tome što iz pokreta "Odupri se - 97.000" tvrde da će se, nakon smjena Savjeta i direktora, naša kuća preporoditi na korist svih građana, ocjena je uredništva i menadžmenta RTCG-a, povodom sinoćnjeg protesta na ulazu u Javni servis.\nLogična su očekivanja građana da imaju što bolji Javni servis, isto kao što nezadovoljni imaju pravo da organizuju protest, koji je sinoć na glavnom ulazu u RTCG prijetio da preraste u nasilje, navodi se u reagovanju.\n"To što su se su ispriječili između policije i demonstranata, ne izvinjava organizatore od odgovornosti za kreiranje situacije u kojoj je nasilje logičan ishod. Menadžment i uredništvo skreću pažnju domaćoj i međunarodnoj javnosti na nedosljednost kritičara Javnog servisa, koji, na jednoj strani, traže njegovu veću profesionalnost, dok na drugoj čine sve da našim novinarima otežaju profesionalno izvršavanje zadataka", navodi se u saopštenju menadžmenta Javnog servisa.\nIz menadžmenta i uredništva podsjećaju da iz takve neprincipijelnosti logično proističe i da neodgovorni pojedinci na protestima ometaju našu novinarku, a da bubnjar, učesnik protesta, odgurne i grubo izvrijeđa producentkinju RTCG, čemu su svjedočile kolege iz drugih redakcija. Menadžment i uredništvo, kako navode, nije podnosilo prijavu nadležnim organima kako bi izbjegli prigovor da od pojedinačnog ekscesa prave slučaj na štetu mirnog imidža protesta. Obavijestili, su organizacioni odbor protesta ali, odgovor, navode, nijesu dobili.\n"Naravno, riječ je o sistemskom pristupu da se RTCG uruši spolja i iznutra o čemu najbolje svjedoči i poziv da se bojkotuje Javni servis, a da uposleni odbijaju radne zadatke. To nam pričinjava brojne teškoće u organizaciji emisija, kako zbog nemogućnosti da imamo i drugu stranu, tako i zbog pritiska kome su novinari izloženi. Zato smo, neke aktuelne teme i propustili da obradimo, a pojedinim emisijama proširivali tematski okvir, što je proizvodilo kvaziargumente protiv Javnog servisa", dodaju u saopštenju.\nTakvim se argumentima, kako poručuju u reagovanju, služe i oni od kojih bi se očekivao odmjereniji i dosljedniji pristup.\n"Novinarstvo treba da obezbijedi prostor u kome ćemo razgovarati, sučeljavati mišljenja, kako bismo donosili dobre odluke za sve nas, za čitavu zajednicu, a ne samo za pojedince. Je li RTCG takav medij koji nam obezbjeđuje prostor za razgovor i dijalog", rekao je predsjednik Skupštine Media centra Dragoljub Duško Vuković.\nA prostor za dijalog koji je Javni servis nudio osnivaču Medija centra Dušku Vukoviću on je ignorisao, da bi se time, kako podsjećaju, javno i pohvalio. Menadžment i uredništvo Javnog servisa, kako najavljuju, o svemu ce podrobnije obavijestiti delegacije OEBS-a i Evropske unije, kao i Evropsku radio-difuznu uniju.


Većina građana Srbije želi da proizvodi zelenu energiju | Poljosfera\nVećina građana Srbije želi da proizvodi zelenu energiju\nAnaliza istraživanja o stanju, potrebama i stavovima građana Republike Srbije u oblasti energetske efikasnosti i obnovljivih izvora energije\nSkoro dve trećine građana Srbije zainteresovano je da postane „kupac-proizvođač“ električne energije, 45% je zainteresovano za subvencije države, dok više od jedne trećine ispitanika nije uopšte upoznato s državnim subvencijama za uvođenje obnovljivih izvora energije u domaćinstvima, pokazalo je najnovije istraživanje Centra za unapređenje životne sredine o stanju, potrebama i stavovima građana naše zemlje u oblasti energetske efikasnosti i obnovljivih izvora energije.\nObnovljive izvore energije za zagrevanje vode, grejanje ili hlađenje koristi samo 3,8% domaćinstava, i to najviše solarnu energiju (3,2%), dok geotermalnu energiju koristi samo 0,6% ispitanika.\nGrađani Srbije za grejanje najčešće koriste sopstveno etažno grejanje (32,5%), daljinsko grejanje putem toplana (31,7%) i električne uređaje (15,7%). Štednjaci na čvrsta goriva su i dalje veoma prisutna vrsta grejanja (skoro 10%) i skoro pez puta su više zastupljeniji na selu nego u gradu.\nKada izuzmemo ispitanike koji koriste daljinsko grejanje putem toplana, energenti koje najviše koristimo za grejanje u domaćinstvu su električna energija (41,5%) i drvo (29,3%). Slede gas (12,9%), drvna biomasa (12,3%) i ugalj (3,4%), dok samo 0,6% domaćinstava za grejanje koristi energiju dobijenu iz obnovljivih izvora.\nElektrična energija se u gradovima koristi tri puta više nego u ruralnim područjima, dok tamo preovlađuje upotreba ogrevnog drveta. Ugalj kao energent za grejanje znatno je prisutniji u seoskim sredinama nego u gradu, i to najviše u Južnoj i Istočnoj Srbiji.\nU prethodnih deset godina više od polovine ispitanika (58,3%) je ulagalo napor da podigne nivo energetske efikasnosti svog domaćinstva. Najčešće izvođeni radovi su zamena prozora (68,7%), spoljnih vrata (41,7%) i termička izolaciju zidova (42,9%) i fasade (40,9%).\nPreko 50% ispitanika koji žive u kući navode nedostatak novca kao razlog zašto nisu primenili neke od mera energetske efikasnosti. Među ispitanicima koji žive u stanu u kući taj procenat iznosi 38,5%, dok kod onih koji žive u stambenoj zgradi to iznosi samo 14,2%. Problem nedostatka novca je izraženiji kod ispitanika koji žive u ruralnim područjima (55,3%).\nZamena prozora (38,9%), termička izolacija fasade (31,3%) i termička izolacija zidova (28,2%) trenutno su najvažnije potrebe ispitanika u cilju poboljšanja energetske efikasnosti stambenih jedinica u kojima žive.\nSkoro petina ispitanika nije informisana da će država davati subvencije za unapređenje energetske efikasnosti stambenih jedinica. S druge strane, natpolovičan broj ispitanika ujedno je informisan i zainteresovan za takvu mogućnost. Najzad, nešto više od četvrtine ispitanika, premda su upoznati, nisu zainteresovani da dobiju subvenciju.\nStavovi o klimatskim promenama\nDa su klimatske promene najveći globalni izazov i da je potrebno upotrebiti sve raspoložive postupke i tehnološke alatke u borbi protiv klimatskih promena smatra više od 90% ispitanika. Takođe, većina ispitanika prepoznaje uticaj klimatskih promena na njihovu svakodnevicu i iskazuje zabrinutost zbog uticaja ovih promena na budućnost mesta u kojem žive.\nNaučnim podacima o klimatskim promenama ne veruje više od 5% ispitanika, i zanimljivo je da je među muškarcima (7,6%) dvostruko veći procenat onih koji ne veruju naučnim podacima nego među ženama (3,6%).\nSamo 20% ispitanika misli da je vazduh oduvek bio zagađen. S ovim stavom se u potpunosti (54,2%) ili delimično (21,2%) ne slaže skoro tri četvrtine ispitanika.\nDa su aktivnosti ljudi najvažniji uzrok klimatskih promena smatra 93% ispitanika, dok više od tri četvrtine u potpunosti opovrgava stav da je Srbija jedna od vodećih zemalja u borbi protiv klimatskih promena i smatra da se donosioci odluka ne bave dovoljno klimatskim promenama.\nZagađenje vazduha (67,1%), porast temperature (58,3%), ekstremni vremenski uslovi (43,8%) i smanjenje kvaliteta i količine vodnih resursa (42,1%) su četiri najzastupljenije posledice klimatskih promena koje su najprisutnije u Srbiji prema mišljenju ispitanika.\nGrađani (57,7%) su samosvesni i prepoznaju sopstvenu odgovornost, dok takođe smatraju da Vlada RS (74,8%), Ministarstvo zaštite životne sredine (44,8%) i kompanije (44,65%) imaju najveću odgovornost u borbi protvi klimatskih promena.\nIstraživanje jasno pokazuje da postoji velika zainteresovanost građana da unaprede energetsku efikasnost svojih domaćinstava, da se uključe u proizvodnju struje iz obnovljivih izvora energije, kao i da imaju visoku svest o ozbiljnosti izazova klimatskih promena. Pored toga, uočljivo je da je potrebna snažnija podrška države u finansiranju mera energetske efikasnosti i uvođenja obnovljivih izvora energije, bolje informisanje o državnim subvencijama u ovim oblastima, kao i obrazovanje građana o posledicama izmenjene klime i njihovoj ulozi u aktivnostima ublažavanja klimatskih promena.\nIstraživanje je sprovedeno u avgustu 2021. godine i u njemu je učestvovalo ukupno 504 ispitanica i ispitanika iz cele Srbije. Kompletno istraživanje možete preuzeti na linku OVDE.\nProjekat „Energija promene“ sprovodi Centar za unapređenje životne sredine u saradnji sa udruženjem Klima101, u okviru projekta Beogradske otvorene škole „Zeleni inkubator“, uz finansijsku podršku Evropske unije i Fondacije Fridrih Ebert.


Najviše oštećenja na koži nastaje od sunca\nRTV Pančevo • Redakcija RTV Pančevo • 29. jul 2021. • 16:30 •\nMnogo faktora utiče na našu kožu. Ljubitelji čokolade često izbegavaju ovu poslasticu, jer im od toga izlaze bubuljice na licu. Bojana Ćorluka kozmetolog ističe da to nije uvek slučaj, jer na kožu lica negativno utiču, pre svega šećer i mleko, koji su sastavni deo mlečnih čokolada.\nNije lako uvek odoleti slatkom i prijatnom ukusu čokolade, naročito ako volite slatkiše. Mnogi ipak izbegavaju čokoladu i poslastice koje se prave od nje jer mogu da im naprave probleme na licu ili drugim delovima tela. Bojana Ćorluka kozmetolog kaže da to nije uvek slučaj i da se to dešava pre svega kod onih ljudi koji su podložni bubuljicama. Sa druga strane, kakao treba konzumirati.\nTokom leta volimo da se sunčamo kako bi nam ten bio tamniji. Bojana Ćorluka ističe da najveće oštećenje nastaje od sunca i da 90 odsto problema na našoj koži nastaje zbog negativnog uticaja sunčevih zraka.\nAko ne možemo sami da rešimo problem sa kožom, važno je otići kod dobrog i pravog terapeuta kako bi se na vreme otkrio problem i kako bi on bio rešen na pravi način, napominje Bojana Ćorluka.\nU Južnom Banatu 7 novozaraženih\nZalihe krvi tokom letnjeg perioda izuzetno niske\nU Vojvodini 62 novozaraženih, u Novom Sadu 24


Produbljivanje srpsko ruskih odnosa i nastavak realizacije zajedničkih projekata je jedan od najvažnijih interesa aktuelne vlasti.\nOvo je dobra vest, i za Srbiju i za Rusiju, da će okolnosti uskoro dozvoliti da se obe zemlje u potpunosti posvete ostvarivanju zajedničkih planova o saradnji u različitim oblastima.\nTreba dodatno podici odnose sa Ruskom Federacijom i zajedno nastupati na medjunarodnoj sceni.\nPodrška Rusije u nastavku dijaloga sa Prištinom ima veliki značaj za Srbiju.\nAleksandar Vučić održava dobru komunikaciju sa Ruskim zvančcnicima što je potvrda toplih i prijateljskih odnosa dveju bratskih država.\nOno što je velika istina naši iskreni i odani prijatelji Rusi nam nikada nisu okrenuli leđa uvek su tu bili za Srbiju i srpski narod ponosim se što gradimo dobre odnose sa Rusijom.\nGranice Srbije su uvek otvorene za Rusiju.\nBratski narod koji volimo i podrzavamo.\nSrbija i Rusija su neraskidivo povezane.\nSvaka čast! Saradnja je obostrana!\nSvaka čast na obostranoj saradnji.\nRusi su uvek dobri prijatelji.\nDva bratska naroda su najjaca kad su slozna.\nŽivela naša braća\nPredsednik gradi još jaču i bolju saradnju sa bratskom Rusijom.\nNikad nam nisu okrenuli leđa uvek su tu bili za Srbiju i srpski narod ponosim se što gradimo dobre odnose sa Rusijom.\nRusija nam je uvek bila iskreni prijatelj i u dobru i u zlu. Hvala im na svemu što čine za nas.\nPredsednik odrzava dobru komunikaciju sa Ruskim zvanicnicima sto je potvrda toplih i prijateljskih odnosa dveju drzava\nHarcenko je iskren prijatelj nase zemlje\nVeoma bitan sastanak kojim će se učvrstiti saradnja izmedju dve bratske i pravoslavne zemlje.\nSrbija i Rusija razvijaju saradnju, koja ide na obostranu korist.\nSastanak koji će još više unaprediti saradnju izmedju dve bratske zemlje.\nRusija i Srbija imaju visoko razvijene odnose i nema razloga da se to promeni.\nDobri odnosi sa Rusima su na prvom mestu.\nVučić je već pokazao da su mu dobri odnosi sa Risijom bitni.\nOdnosi sa Rusijom treba da se neguju i unapredjuju.\nNeće pomoći pojedinim političkim snagama to što velike sile urgiraju da oni budu deo vladajuće koalicije.\nPoštujemo Rusiju kao našu prijateljsku državu ali nastavljamo proces evrointegracija.\nSaradnja Srbije i Rusije je iskrena...\nSrbiju i Rusiju vezuje ogromno prijatelljstvo i postovanje...\nSaradnja Srbije i Rusije je sve kvalitetnija....


Dan kapitalnih tržišta kompanije SKF - deljenje znanja sa investitorima i analitičarima\n2013 септембар 04, 09:00 CEST\nPruža priliku za bolje razumevanje poslovanja kompanije SKF\nGeteborg, 04. septembar, 2013: Svrha Dana kapitalnih tržišta kompanije SKF je da omogući priliku za bolje razumevanje poslovanja kompanije SKF. To se obavlja na interaktivni način, u malim grupama, sa prikazima, izložbama i obilascima. Celokupno rukovodstvo kompanije SKF bilo je prisutno, kao i rukovodioci poslovnih jedinica iz odabranih industrija.\nTom Džonston, Predsednik i generalni direktor kompanije SKF pričao je o ključnim elementima kompanije SKF za postizanje profitabilnog razvoja, investicijama u IT sisteme, smanjenju troškova i dao je primere u uspešnom ugovaranju poslova za druge kompanije.\nOn je izjavio, „Bilo je sjajno videti toliko veliko interesovanje za kompaniju SKF na Dan kapitalnih tržišta. Iskoristili smo priliku da detaljnije prikažemo na koji način mi vodimo naše prioritete u Grupi i korake koje preduzimamo za rad u skladu sa našim finansijskim ciljevima. Bilo je dosta dobrih pitanja i diskusija tokom dana i želim da se zahvalim svima što su učinili ovaj dan tako zanimljivim.“\nPogodnosti pristupa radnom veku proizvoda kompanije SKF\nKompanija SKF predstavila je različite primere o načinima na koji klijenti dobijaju pogodnosti od njenog pristupa rukovođenja radnim vekom. Kao odgovor na zahteve korisnika za često, skupo, ponovno podmazivanje, kompanija SKF razvila je novu vrstu ležajeva koji omogućavaju rad 24/7 tokom pet godina, bez podmazivanja. Ovo rešenje omogućava da rad bude održiviji i pouzdaniji. Pristup radnom veku proizvoda kompanije SKF omogućio je uključenje proizvođača peći koji je sada ovo rešenje uveo kao standard.\nPružanje vrednosti uz proizvode za uštedu energije i rešenja\nEnergetska efikasnost je bila glavna tema i mnogi primeri iz portfolija SKF BeyondZero su predstavljeni:\nJedinica ležaja glavčine sa malim trenjem kompanije SKF može smanjiti 4400 tona CO2 godišnje ako se milion automobila opremi proizvodom kompanije SKF umesto standardnim proizvodima.\nSistem za merenje pritiska u pneumaticima za kamione i prikolice, koji održava stalan ispravan pritisak i smanjuje emisije CO2, omogućava uštedu goriva i do 2% kao i smanjivanje prekida radnog vremena zbog problema sa pneumaticima za oko 40%.\nRešenja sa magnetnim sistemom kompanije SKF za ventilatore mogu smanjiti upotrebu energije do 40%.. Ovo donosi vrednost klijentima u industriji prerade otpadnih voda jer sistemi ventilatora mogu zahtevati i do 80% ukupne potrošnje energije u postrojenju.\nLežajevi kompanije SKF za ekstremne temperature mogu izdržati temperature i do 350° C, bez potrebe za ponovnim podmazivanjem. Ovo omogućava značajno smanjenje u troškovima održavanja, kao i smanjenje CO2 emisija. Na primer, bazen za hlađenje za metalne table, opremljen sa 5000 ležajeva može da uštedi 7,5 tona maziva i 23 tone CO2 godišnje, što je jednako smanjenju uticaja na klimatske promene od 82%, u poređenju sa upotrebom kugličnih ležajeva sa dubokim žlebom koji se podmazuju mazivom.\nPrednjačenje u liderstvu u tehnologiji\nJak fokus kompanije SKF liderstvo u tehnologiji demonstriran je preko različitih rešenja prikazanih tokom dana. Jedan od najskorije predstavljenih proizvoda je novo rešenje za senzore pod nazivom SKF Insight™. Proizvod sa samostalnim napajanjem može bežično da šalje informacije o stanju ležaja preko SKF mreže daljinskih dijagnostičkih centara. Za klijente to znači još veću pouzdanost i smanjeno vreme prekida rada i troškova.\nOjačavanje naše sposobnosti da pružimo podršku klijentima\nKompanija SKF objasnila je kako je njeno jako prisustvo na globalnom nivou, uključujući mrežu ovlašćenih distributera kompanije SKF, lokacije fabrika rešenja kompanije SKF, skladišta, daljinske centre za dijagnostiku, centre za praćenje stanja i lokacije za pomorsku industriju, povezuju kompaniju sa klijentima širom sveta. U diskusijama je spomenuto kako aktivnosti za integraciju procesa, kao što su novi pristupi upravljanja inventarom i saradničko predviđanje, pomažu kompaniji SKF i njenim ovlašćenim distributerima da ostvare veću efikasnost u lancu dostave.\nKompanija SKF je još više poboljšala svoje prisustvo na tržištima sa brzim razvojem preko globalnih tehničkih centara i novih proizvodnih lokacija. Na primer, 45% proizvodnog otiska kompanije SKF za automobilsku industriju nalazi se i širi u regionima sa bržim razvojem. Primer ovoga je nova fabrika u Kini za SKF podeljene glavčine za kamione. Još jedan primer je poslovna jedinica za tržište rezervnih delova automobila kompanije SKF koja je značajno povećala fleksibilnost i povećala kapacitet u centrima za pakovanje.\nManja proizvodnja uz podršku metodologije za poslovnu izvrsnost pomogla je u smanjenju troškova i redukovanju kapitala. Na primer, nakon uvođenja poslovne izvrsnosti u fabrici kompanije SKF u Gvadalahari, Meksiko, inventar je smanjen za 3%.\nCeo dan je zabeležen na snimku i biće dostupan za oko nedelju dana na: http://investors.skf.com/en\n™ SKF Insight je registrovana robna marka SKF Group.


Eurobank donirala šest miliona dinara za nabavku medicinske opreme : Nadlanu.com\nObjavljeno 1. apr 2020. / 13:00:11\nEurobank je, kao društveno-odgovorna kompanija, obezbedila šest miliona dinara za kupovinu neophodne medicinske opreme potrebne za suzbijanje epidemije koronavirusa. Donacija će biti realizovana preko UNICEF-a koji je objavio poziv kompanijima i pojedincima da budu solidarni i doniraju sredstva za nabavku potrebne opreme koja je potrebna da se spasu životi ljudi u Srbiji i podrži naš zdravstveni sistem.\n- Svesni smo da situacija zahteva brzu reakciju i podršku kako bizdravstvenim institucijama i pacijentima koji se u njima leče bio omogućen adekvatan medicinski tretman. Kao jedan od doprinosa u borbi protiv epidemije koronavirusa, Eurobank je obezbedila sredstva u iznosu od 6 miliona dinara za kupovinu medicinske i zaštitne opremeza lečenje obolelih od koronavirusa. Ovom donacijom takođe želimo da iskažemo i podršku našem zdravstvenom sistemu, pred kojim je veoma težak zadatak. Smatramo da je sada, više nego ikad, potrebno da pokažemo solidarnost i odgovornost prema društvu u kojem poslujemo – izjavila je Slavica Pavlović, predsednik Izvršnog odbora Eurobank.\nSA MASKOM NA LICU: Dragana Mirković obilazi prirodne lepote…\nIZNENAĐENJE NA PUTU: Amerikanci na porodičnom izletu…\nLEPA BRENA O NOVOJ SNAJKI: Viktor može da živi sa Sandrom,…\n- UNICEF daje svoju punu podršku nacionalnim naporima da se zaštiti stanovništvo, pre svega kroz nabavku kritično potrebne opreme za zdravstveni sistem, kao i kroz informisanje kako da se zaštitimo od virusa i kako da se održe usluge i pruži pomoć najranjivijim porodicama sa decom. Veoma cenimo doprinos privatnog sektora našem radu – i za redovne programe za decu i u vanrednim situacijama poput ove sa kojom se sada svi suočavamo. Poslovna zajednica pokazala je istinsku solidarnost i u uslovima ekonomske neizvesnosti, deo svojih prihoda opredelila za pomoć društvu. Želim da zahvalim svim kompanijama koje su donirale UNICEF-u kako bismo se zajedničkim snagama izborili sa korona virusom i sačuvali živote u Srbiji - rekla je Ređina De Dominićs, direktorka UNICEF-a u Srbiji.\nEurobank je, sledeći preporuke Vlade Republike Srbije, preduzela sve preventivne mere kako bi se umanjila mogućnost daljeg širenja virusa Covid-19. Brinući za svoje zaposlene i klijente, Eurobank je obezbedila pojačanu higijenu svih svojih poslovnica i maksimalnu primenu preporuka za zaštitu od koronavirusa. Radi bezbednosti, za obavljanje bankarskih poslova, banka savetuje upotrebu e-b@nking i m-b@nking aplikacija, a za isplatu novca bankomate. Takođe, za sva dodatna pitanja, svim klijentima dostupan je i kontakt telefon EuroPHONE: 0800 1111 44.\nCOVID-19epidemija koronavirusaEurobankkoronavirusReđina De DominićsSlavica Pavlović\nBEOGRAĐANIMA 15.000 VIŠE: Prosečna plata u Srbiji u martu 59.681 dinar\nKAO I SVI PENZIONERI: Saša Popović otkrio kako je potrošio…\nFEŠTA U VILI NA DEDINJU: Svetlana Ceca Ražnatović…\nPLAKALA, JECALA, LJUBILA MU RUKE: Mina Vrbaški preklinjala…\nZA STARE DANE I LEPE TRENUTKE: Gagiju Đoganiju bivša devojka…\nVREDI VIŠE OD 4,5 MILIONA EVRA: Ana Ivanović renovira…


#ShareLove: EXIT prikuplja i nagrađuje akcije ljubavi iz celog regiona! - OpeNS\n05 Mar/2019 Objavio Opens2019 AdminObjavljeno u Vesti\nVest da je Jure Zubčić iz Zadra svojim hrabrim aktom ispravio grafit mržnje u natpis koji poziva na ljubav, ove je godine pokrenula ceo region i brojni ljudi su javno pozdravili ovakav potez na svojim društvenim mrežama, ali i putem medija. Motivisani ovim, i sličnim poduhvatima istaknutih ličnosti, sa željom da se ovakvi plemeniti potezi prošire i vide širom regiona, EXIT fondacija iz Novog Sada, u saradnji sa Munja Inkubatorom Društvenih Inovacija iz Sarajeva i najposećenijom info platformom za osnaživanje mladih hocu.ba pokrenula je regionalnu kampanju #ShareLove.\nAkcija je je lansirana na društvenim mrežama svih događaja iz Exitove festivalske porodice u Bosni i Hercegovini, Crnoj Gori, Hrvatskoj i Srbiji, gde su ljudi pozvani da na svojim društvenim mrežama podele pozitivne poruke ili primere kao što je ovaj nedavni iz Zadra. Najbolje i najautentičnije objave na Instagramu i Fejsbuku koje pozivaju na toleranciju, ljubav i poštovanje među ljudima u regionu, a sadrže i obavezne heštegove #sharelove i #tihabalkanskavecina, biće nagrađeni ulaznicama za EXIT, Sea Dance i Sea Star festivale. Akcija traje do 1. juna, a prikupljene poruke biće upućene direktno sa bina na Exitu i drugim festivalima širom regiona.\nJedan od razloga zbog kojih je Novi Sad i postao Omladinska prestonica Evrope je upravo zbog velike podrške iz regiona, kao i planova i programa koji povezuju mlade u čitavom regionu. Mladi bi trebalo da imaju ključnu ulogu u stvaranju stabilnosti, mira, dijaloga, tolerancije i dobrosusedskih veza. To uverenje duboko je prožeto kroz kičmu OPENSa, štaviše to je četvrti stub na kom stojimo – Raznoliki mladi u raznolikim društvima. A, kampanje poput ovih u regionu mogu biti dobar početak tome. #sharelove